Yoga | Consumer\nEstresak eragindako gaur egungo arazoei aurre egiteko milaka urteko diziplina\nEgilea: Egilea Yolanda A.C Consumer.es-en\narabera: Asteazkena, 2003ko abuztuaren 20a\nZure bizi-erritmoak bizkarreko mina, urdaileko arazoak edo antsietatea eragiten dizu? Sendagai tradizionalak erabiltzea da herritar gehienek erabiltzen duten aukera. Hala ere, bada yoga praktikaren bidez estresaren ondorioekin amaitu nahi duenik ere. Yoga milaka urteko diziplina da, eta azken hamarkadan garrantzi handia hartu du terapia alternatiboen arloan; izan ere, adituen arabera, ikuspuntu fisikotik ez ezik, psikologiko eta espiritualetik ere laguntzen du.\nberezi diziplina erlaxazio estres gimnasia-eu teknikak terapia yoga


Arteaga II.a Promozio mailako finalaurrekoetan da - Lasarte-oria - Txintxarri.eus\nArteaga II.a Promozio mailako finalaurrekoetan da\nTxintxarri Aldizkaria 2020-11-17 12:30\nAxier Arteaga, Arteaga II.ak, Promozio mailako buruz buruko txapelketa ederki hasi du. Ostiralean, azaroaren 13an, Zabala garaitu zuen 7-22. Finalaurrekoan Salaberria izango du aurrez aurre\nPromozio txapelketa hasi zen lehengo asteburuan eta Axier Arteaga herritarrak ez du nahi adina prestatu ahal izan. Urriaren 2an, ezker eskuko hatza hautsi zuen eta gutxi entrenatu ahal izan du. Hatza oraindik ez dago osatua Arteagak azaldu digunez, baina medikuaren baimenarekin kapsula berezi batekin jokatu zuen ostiralean.\nFinal-laurdenetako partida gogorra espero zuen herritarrak Zabalaren aurka. Uste baino errazago joan zela onartu eta Zabala oso urduri hasi zela nabarmendu du Arteaga II.ak. "Akats asko egin zituen eta horri esker, aldea atera nion".\nEgoeraz baliatu zen herritarra. "Txapelketako lehen partida izanda, nahiko tentsiorekin hasi nintzen. Baina partidan mantentzen jakin nuen. Hemezortzigarren tantotik aurrera, partida nahiko bideratua ikusi nuenean, lasaitu nintzen eta orduan, azken tantoetan, gozatu nuen". Eta garaipena erdietsi zuen.\nAzaroaren 20an, ostiralarekin, jokatuko da finalerdian Salaberria izango du arerio. Partida gogorra aurreikusten du herritarrak. "Ostiralean, bere partidan ikusi ahal izan zen bezala, Salaberria arerio oso gogorra da. Lautik aurrera pilota harrapatzen duenean artista da, segituan tantoa amaitzen du. Kontraerasoan ere min handia egiten du. Arerio arriskutsua da".\nHori dela eta, Arteaga II.ak argi du bere estrategia, Salaberria atzeko koadroetan edukitzen saiatuko da. "Eta ahal dudanean aurreratu eta tantoa amaituko dut".\nCOVID-19ak eraginda, Promozio mailako buruz buruko motza izango da aurtengoa. Final-laurdenak jokatu dira dagoeneko eta finalaurrekoak eta finala geratzen dira jokatzeko. Aurrez sailkapen partida bat egon dela ere azaldu digu herritarrak. "Erasunek eta Larrazabalek jokatu behar izan zuten".\nHain txapelketa motza izateagatik, txapelketako partida bakoitzean ehuneko ehuna emango duela aitortu du herritarrak. "Nere esku dagoen maila altuena eman nahi dut".\nNahiz eta hori egin, txapelketatik kanpo geratzea posible dela argi du Lasarte-Oriako pilotariak. Izan ere, partida bakarrera jokatzen baita guztia.\n"Txapelketa irekiagoa da. Partida bakarrera edozeinek dauka irabaztea eta egun txar bat edozeinek izan dezake eta besteak ona. Galtzea tokatzen bada, egin dudan partidarekin gustura egotea eta ikasten jarraitzea dira nire helburuak," azaldu du Arteaga II.ak.\nBuruz buruko nagusiaren antzera, moldaketa batzuk ere izan ditu promozio mailako txapelketak. Arteaga II.aren jokoan eragin handien duena, pasako marra sei eta erdira aurreratu izana da. "Sakea aldarazi dit. Ni sakeak luze ateratzekoa naiz, ez daukadalako besteek duten indar hori sakea egiterakoan. Luze horrekin arrisku gehiago hartu behar dituzu. Baina batzuetan indar gehiagorekin eta motzean jokatzea komeni da".\nHorrez gain, partidak ezin atzeratzeak ere eragina duela aipatu eta astean zehar oraindik gehiago zaindu behar dela nabarmendu du. "Segurtasun neurriak gehiago zaindu behar dira. Konfinatuta egon beharrez gero, pena handia izango litzateke txapelketa utzi beharra".


Haur Literatura | Eskola Berriaren Oinarriak\nCategory Archives: Haur Literatura\nIpuinak guztiontzat dira\nHaur Literatura-n argitaratua\nLaburpen hitzak: Haurrak, Helduak, Hitzak, Ipuin kontalaria, Ipuinak, Literatura, Magia\nArrosa eta leuna (Adela Turin & Nella Bosnia)\nNoizbait bizi izan duzue zuek liburu bat aukeratu beharrean liburu batek zuek aukeratzea? Hori gertatu zait niri “Adela Turin”ek idatzitako eta “Nella Bosnia”k ilustratutako “Arrosa eta leuna” ipuinarekin. Hitzaldi batean gomendatu ziguten eta istorioaren laburpena entzutearekin bat liburua bilatu eta irakurri behar nuela erabaki nuen. Egun berean liburutegira joan nintzen, beste liburu bat hartzeko asmoz eta “Arrosa eta leuna” aurkitzeko itxaropenik gabe (momentu horretan ez nuen liburuaren inguruko inolako daturik, ez izenburu, ez idazlearen izenik). Liburutegira sartzerakoan, hantxe zegoen, sarrerako apalean, edonork ikusteko moduan kokatuta, guztiz maitemindu nauen ipuin hau.\nIpuin oso gomendagarria haur zein helduentzat. Liburu liluragarria, istorio ezinhobea eta zabaldu beharrezko mezua. Momentu oro gogoan izan behar dugun familia patriarkalaren generoko bazterkeriaren aurkako kritika gogor eta itzela era samur eta gozoan egiten du, irudi leunez lagunduta. Genero estereotipoak apurtzen ditu, bertsintasuna sustatzen duen bitartean. Ez dizuet gehiago esango, irakurri eta disfrutatu.\nHaur Literatura, Hezkidetza, Sarrerak-n argitaratua\nLaburpen hitzak: Adela Turin, Arrosa eta leuna, Askatasuna, Bazterkeria, Berdintasuna, Estereotripoak, Hezkidetza, Kritika, Nella Bosnia


23:43, 9 abendua 2017ko berrikusketa\nZuzenketa txikia eta tipografikoa\n23:39, 9 abendua 2017ko berrikusketa (aldatu)\n(Galeria: +Bakioko baserritarra)\n23:43, 9 abendua 2017ko berrikusketa (aldatu) (desegin)\n(Zuzenketa txikia eta tipografikoa)\nBilbora heldu eta berehala, ospea hartzen hasi zen eta 1887an, Sociedad Bilbainak hiru koadro eskatu zizkion. Cluba modernizatu nahi izan zuen momentu horretan presidente zen Ayarragarayk, eta horretako hiru margolan egin zituen artistak: ''La ría de Axpe'', ''En la terraza'' eta ''Cazadores en ''la Estación del Norte''. Hauetan, artistak Bilboko eguneroko gauzak islatzen ''saiatu zen, hala nola, zamaontziak itsasadarrean zehar, pertsonak hondartza ondoko kafetegietan, trenak, garai industrial horren kea… sortzen hariari den burgesia bilbotarraren islapena egin zuen (hauek asialdiko ekintzak: ehiza, kirolak…) eta gizarte bilbotarraren errepresentazioa orokorrean.\nGuiarden lan bikainena eta ezagunena, ''La niña del clavel'' edo ''Suburbio'' izenekoa da. [[Édouard Manet|Manet]] eta Degasen eragin nabarmena duen obra da eta koloreen erabilera guztiz delikatuan zuen maisutasunaren erakusgarri dena. Izan ere, koloreen fintasuna eta aberastasuna nabarmentzen da beti Guiarden pinturan. Gama monokromatiko urdina da nagusi koadroan, neskak ahoan duen krabelin gorriak hausten duena.


Animazioa, proiektu pertsonalen ibilbide malkartsuaEuskal pantailaren gunea\nFilm bat egitea, luzea zein laburra, milaka piezako puzzle bat amaitzea bezalakoa da. Baina animaziozko film bat osatzerakoan orduan, mahaia bera hasten da dantzan, eta prozesua are higatzaileagoa eta nekezagoa da. Halaxe azaldu ziguten atzo Durangoko Azokako Irudienea gunera gonbidatu genituen lau adituek Animazioa Euskal Herrian. Zer gertatzen ari da? solasaldian. Ilargiak bezala, dena den, animazioak ere badu bigarren aurpegia, eta horren inguruan aritzeko aukera ere izan genuen (laburpen-bideoa prestatzen ari gara).\nGoizeko 11:00etan egin genuen hitzordua Euskaltzaleen Topaguneak kudeatzen duen ikus-entzunezko sorkuntzaren gunean, eta puntual-puntual hasi genuen solasaldia Juanjo Elordi ekoizle eta animazio zuzendariarekin, Izibene Oñederra ilustratzaile eta EHUko irakaslearekin, Esther Cabero Kimuak programako koordinatzailearekin eta Xegun Altolagirre gidoilari eta sortzailearekin.\nAnimazioaren gorakadaz galdegin genien, haien pertzepzioak gurearekin bat egiten ote zuen jakiteko, eta erantzun argia etorri zen Elordiren partetik: “Hamarkada batean izar elkarketa bat eman da, eta horren emaitza ikusi dugu azken aldi honetan. Laguntza sistemak, konpetentzia… guztiek egin dute bat. Baina amaitu da animazioaren garaia, eta ia zelan ateratzen garen”.\nOñederraren lan-esparrua, aldiz, oso bestelakoa da. Laburrak egiten ditu berak, esperimentalagoak, gidoi zehatzik jarraitzen ez dutenak, irudien arabera egokitutakoak, askeagoak… Lehen hatsetik azkenekora gidatzen du proiektua, eta bere lanekin erdietsitako arrakastari esker (Hezurbeltzak, una fosa común -2007- eta Otzanak, for your own safety-2013-), diru-laguntzen epeekin malguagoak izan daitezen lortu du. “Nire kasuan, denbora oso beharrezkoa da, baina baita zure lana babestu eta indartuko duen taldetxoa osatzea ere”.\nMugak eta aukerak eskaintzen ditu taldeak, ekoizleek gidoigileekin egiten duten eran. Eta askotan ez da erraza haiek jarritako labirintoan irteera topatzea: “Arrautzak ematen dizkizute, patatak eta tipula. Eta zerbait egiteko eskatzen dizute, baina ez dadila tortilla bat izan”, azaldu zuen Altolagirrek. Horregatik, atzerritik datozen superprodukzioei aurre egiteko modu bat da tokiko gaiei buruzko filmak osatzea (Olentzeroren saga, kasu), eta nazioartera zabaltzen jarrita, ez pentsa harrera txarra izaten dutenik!\n“Orokorrean, film laburren harrera oso ona da”, gehitu zuen Caberok. “Animazioa oso ondo saltzen da nazioarteko jaialdietan. Kasu askotan, beste genero batzuk baino errazago, gainera. Muga, ordea, lan horien pantailaratzean dago, ikuslegoari helarazteko unean, alegia”. Izan ere, laburren eta luzeen ibilbideak eta sabaiak oso ezberdinak dira, eta proiektuek horren araberako arriskuak hartzen dituzte.\nAnimaziozko filmak proiektu pertsonalak izaten direla kontatu ziguten, eta kosta ala kosta, urteak aurrera eta diru zein denbora inbertsio handiak eginez, bukatzen dituztela. Zergatik? “Kontatu beharreko istorio bat dagoelako atzean, ala interes pertsonal eta berezi bat duzulako, edo teknika jakin batekin lan egiteko gogoagatik…”, adierazi zuen Elordik. Raul de la Fuenteren Another Day of Life eta Fermin Muguruzaren Black is Beltza ditugu aurtengo uztaren bi adibide arrakastatsu.\nSolasaldiak ordu eta laurdeneko iraupena izan zuen, eta beronen laburpen-bideoa osatzen ari gara. Bitartean, gozatu Twitterren jaso genuen aipu-zerrendaz.\nEmakume zinegileeak eskozian\n53DA Animazioa Euskal Herrian: Zer gertatzen ari da? DUrangoko Azoka Esther Cabero Irudienea Izibene Oñederra Juanjo Elordi Solasaldia Xegun Altolagirre zinea


Turkia - Wikipedia, entziklopedia askea.\nTurkia (turkieraz: Türkiye), ofizialki Turkiako Errepublika (turkieraz: Türkiye Cumhuriyeti), bi kontinentetan banaturik dagoen estatua da, gehiena mendebaldeko Asiako Anatolia penintsulan eta % 3 Europako Balkanetan. 783.562 km²ko eremua du, eta 2018an, 82.835.090 biztanle zituen.\nEreserkia: İstiklâl Marşı\nGoiburua: Yurtta Sulh, Cihanda Sulh\n("Bakea Etxean, Bakea Munduan")\nnational emblem of Turkey (en)\n783.562 km², 783.562,05296 km² eta 783.356 km² (36.)\nAsia, Europa eta Eurasia\nGrezia, Bulgaria, Siria, Irak, Armenia, Iran, Georgia, Azerbaijan, Arabiar Liga eta Europar Batasuna\nerrepublika, Estatu unitario eta presidentzialismo\nTurkiako Biltzar Nazionala\n83.614.362 (2020) (17.)\n106,71 bizt/km² (108.)\nTurkiar eta Etnia kurdu\nturkiera, Kurmanji, Western Armenian (en) , Laz (en) , Balkan Gagauz Turkish (en) , North Mesopotamian Arabic (en) , Domariera, bulgariera, georgiera, Pontic Greek (en) , Ubykh (en) , Turkish Sign Language (en) , Zazaki, Hértevin (en) , Asiriera, Turoyo (en) , South Azerbaijani (en) , Kirmanjki (en) eta North Levantine Arabic (en)\n719.954.821.680 US$ (2020)\n8.536 US$ (2020)\n2.261.008.136.329 nazioarteko dolar (2017)\n28.001,828 nazioarteko dolar (2017)\n107.657.025.384 US$ (2017)\n8,5 % (2016)\nSorrera data: 1923ko urriaren 29a\n: Europe/Istanbul (en)\n230 V. 50 Hz.Schuko (en) eta Europlug (en)\nTurkia errepublika demokratiko, laiko eta konstituzionala da, 1923an Kemal Atatürk-en gidaritzapean sortua, Otomandar Inperioaren oinordeko naturala. Hiriburua Ankara da, nahiz eta hiri garrantzitsuena Istanbul izan, antzinako Bizantzio eta Konstantinopla.\n2.1 Orografia eta hidrografia\n3.1 Anatoliako historia, turkiarren aurretik\n3.2 Turkiarrak eta Otomandar Inperioa\n3.5 1945etik aurrera\n4.1 Probintzia eta eskualdeak\n5.1 Gobernua eta gizartea\n5.2 Gai politiko korapilotsuak\n6.1 Inportatutako produktu nagusiak:\n6.2 Esportatutako produktu nagusiak:\n6.3 Baliabide nagusiak:\n9 Turkiar ospetsuak\nTurkia izena (turkieraz Türkiye) bi hitzetan bereiz daiteke: Türk, Antzinako Turkieraz indartsu esan nahi duena, eta bestetik, -iye atzizkia, jabe edo harremanetan dagoena esan nahi duena arabieraz. Türk izenak Turkiako edo herri turkiarretako herritar esan nahi du eta tu-kin-etik dator, txineraz Altai mendien hegoaldean bizi ziren herritarrei ematen zitzaien izena K.a. 177an. Türk edo Türük izena lehen aldiz VIII. mendean agertu zen Orkhon idazkietan, Erdialdeko Asian bizi ziren Göktürkak izendatzeko. Turkia izena agian transliterazio bat da, Erdi Aroko Latinetik datorrena (Turchia).\nTurkiaren eremuaren gehiengoa (% 96) Asian dago, Anatolian, Ankara hiriburua dagoen tokian, baina estatuaren zati bat (% 4) Europan dago, Trazian. Hiri garrantzitsuena, Istanbul, Trazian eta Anatolian kokatzen da, Bosforok banatua. Munduko hiri bakarra da bi kontinentetan banatuta dagoena.\nTurkia Itsaso Beltza eta Mediterraneoaren arteko igarobidea da, Bosforo itsasartetik eta Marmara Itsasotik. Ipar-mendebaldean, Grezia eta Bulgaria mugakide ditu; ipar-ekialdean, Georgia, Armenia eta Nakhichevan, Azerbaijanen exklabea; ekialdean, Iran ; eta hegoaldean, Irak eta Siria.\nTaurus mendiak hegoaldean daude eta bertan Tigris eta Eufrates ibaiak sortzen dira. Ararat mendia herrialdeko garaiena da (5.165 m), ekialdean kokatua.\nMediterraneoaren ipar-ekialdean kokatua, oro har klima mediterranearra du: negu gozoa eta uda bero eta lehorra. Hala ere, mendiek erdialdea inguratzen dutenez, eskualde horrek klima kontinentalagoa du: negu hotzagoak eta euri urriagoak, udaberri aldera pilatuak. Alderantziz, Itsaso Beltzeko kostaldean, aire masa hezeen eraginez, euria sarri eta ugari egiten du.\nTurkiako lurraldeko parterik handiena Anatolian (Asia Txikian) dago (755.668 km²), eta Europako Trazian parterik txikiena (23.764 km²). Anatoliaren eta Traziaren artean, Marmarako barne itsasoa dago, Bosforo eta Dardanelo itsasarteen bidez Itsaso Beltzarekin eta Egeo itsasoarekin lotura duena. Lurralde menditsua da Turkia, mendi garaiez, eta horien artean, malda malkorrez inguratutako sakanez eta goi-ordokiez osatua. Anatoliako erdialdea goi-ordoki lehor bat da, 3.000 m. baino gehiagoko mendiez inguratua: Pontoko mendiak iparraldean (Kaçkar Dağı mendia, 3.932 m.), eta Taurus mendiak hegoaldean (Cilo mendia, 4.116 m.). Goi-ordokiak batez besteko garaiera 1.000 metrokoa du. Gaur egun, alderdi horretako parterik handiena itsasora irteerarik ez duen arroa bat da, ur gaziko aintzirak eta higadurak jandako eremu handiak dituena (Kapadozia). Halaber, inguru horretan, sumendi gazteak dira, besteak beste: Erciyes, 3.917 metrokoa, Anatoliako erdialdeko mendi garaiena. Anatoliako ekialdea Armeniar goi-ordokiko mendi garaiez eta sumendi gazteez osatua da. Horien artean, Ararat mendia (5.165 m) da nabarmenena, Turkiako gailurra. Mendiak labaz estalitako ordoki garaietan daude; horietako batean, ur gaziko Van aintzira dago. Anatoliako mendebalak sakan zabalek berezitako mendikate luzeak dira. Trazia arroa handi bat da, iparraldean Istranca mendiak, hegoaldean Ganos mendiak eta, ekialdean, Bosforo aldean, 100 m garai inguruko ordokiak dituena; erdialdea, lehorra, muino ugariko ordokia da. Istanbul inguruko ordokiak ibar sakonek irekita daude. Horietako bat, Bosforo ibarra, azken glaziarrak urtu eta itsas maila igo zenean, urez bete zen; gaur egun, Marmara itsasoa eta Itsaso Beltzaren arteko pasabide da. Dardanelo itsasartea ere gisa berean sortua da.\nOzeano Atlantiko eta Indiako ozeanoko uren banalerroak zeharka igarotzen du Anatoliako ekialdea. Banalerroaren ekialdeko ura Kaspiar Itsasora doa Kuruçay eta Aras ibaien bidez eta Persiako golkora Tigris eta Eufrates ibaien bidez. Banalerroaren mendebaleko eta iparraldeko ura Itsaso Beltzera doa Kizil Irmak (Halys) eta Sakarya ibaien bidez. Yesil Irmak (Iris) ibaiak ere Itsaso Beltzean isurtzen du ura. Anatoliako mendebaleko ura Marmarako eta Egeo itsasoetara doa Susurluk ibaiaren, eta Gediz eta Buyukmenderes ibaien bidez. Ura Mediterraneo itsasora isurtzen dutenen artean, aipatzekoak dira Goksu (Calycadnus), Seyhan (Sarus), Ceyhan (Pyramus) eta Orontes (Asi) ibaiak. Anatoliako aintzira handienak ekialdeko Van, erdialdeko Tuz (munduko gatz kopuru handiena duena: % 32,2) eta hego-mendebaleko Beysehir, Egridir eta Burdur dira. Urtegi handiak ere badira.\nTurkiako klimak alde handiak ditu lurraldeko toki batetik bestera. Oro har, kostaldeak klima samur hezea du; barnealdeak berriz, hotza eta lehorra.\nMediterraneoko motako txapar-landaredia, sastraka eta zuhaixkak hazten dira Turkiako hegoalde, mendebal eta ipar-mendebalean. Itsaso Beltzeko kostaldean eta iparraldeko mendietan pinudi handiak dira. Antiokiako barnealdean berriz estepako landaredia da, lehorreko belar motz eta zuhaixkekin. Turkiako bertako zuhaitzen artean aipatzekoak dira haritza, pinua, zedroa, palmondoa eta izaia.\nAnatoliako penintsula herri askoren bizitoki izan da. Mediterraneo aldeko ezaugarriak zituen biztanleria Mongoliako ezaugarriak zituenarekin nahastu zen XI. mendean, Asiako erdialdetik turkiarrak eta mongoliarrak sartu baitziren lurraldean. Gaur egungo biztanleak nahasketa horien ondorengoak dira, baina, hala ere, Mediterraneo aldeko ezaugarriak nagusi dira biztanleengan, itsasoaldekoengan batez ere. Turkiarrez gainera, ur banalerrotik ekialdera, hego-ekialdeko eremu zabala hartzen duten kurduak (% 10,6), Siriarekin muga egiten duen aldeko arabiarrak (% 1,6) eta hiri nagusietan bizi diren armeniarrak, greziarrak eta juduak ere badira. Biztanle gehienen ama hizkuntza turkiera da, baina, batez ere, kurduera eta arabiera, eta baita grekoa, armeniera eta hebreera ere erabiltzen dira. Erlijioz Turkiako ia biztanle guztiak islamaren jarraitzaileak dira, musulman sunniak gehienbat. Turkiako biztanleriak oso ugaltze bizkorra izan du XX. mendean zehar, jaiotza tasa oso handia izan baita, eta heriotza tasa, berriz, gero eta txikiagoa da: 1960an, jaiotza tasa % 43koa zen eta heriotza tasa, berriz, % 16koa; 1990ean berriz jaiotza tasa % 30koa eta heriotza tasa % 8,4koa izan ziren. Azken hamarraldietan, jende asko hirietara joan da bizitzera: 1950ean biztanleen % 25 bizi zen hirietan, eta 1995ean, aldiz, % 70era iritsi zen hiritarren kopurua. Exodo horrek hiri nagusien inguruan txabola auzo ugari sortzea ekarri du, Istanbulen (6,6 milioi biztanle 1990ean) eta Ankaran (2,6 milioi) batez ere. Biztanle dentsitatea apala da oso (80 bizt./km2), baina batez besteko horrek ezkutatu egiten ditu eskualde batetik bestera dauden aldeak: alde batetik, Istanbul ingurua, Egeo eta Mediterraneo itsasoen kostaldea, hego-ekialdeko Anatolia, eta beste aldetik, erdialdeko eta ekialdeko Anatolia eta Itsaso Beltzeko kostaldea. Dena dela, hego-ekialdeko Anatolia kasu berezia da: alde batetik, hazkunde natural bereziki handia du, eta beste aldetik, 1984. urteaz geroztik turkiar gudarostearen eta separatista kurduen artean izan diren borrokek biztanle asko lekuz aldatzea ekarri dute (1995ean milioi bat lagunek utzi zuten beren bizitokia); soroak hustu egin dira eta hiriak iheslariz bete. Gerra egoera horrek eskualde hartako garapen ekonomikoa jartzen du kolokan.\nSakontzeko, irakurri: «Turkiako historia»\nGaur egungo Turkiako lurraldean munduko hiri zaharrenetako baten aztarnak aurkitu dira: Neolitoko Çatal Hüyükeko zibilizazioa (K.a. 6500–5700). K.a. 3000. urte inguruan mesopotamiarrek eta siriarrek salerosketak egin izan zituzten lurraldean sortu ziren hiri-estatuekin. K.a. 1900 inguruan, asiriarrek eta amoriarrek merkataritza harremanetarako koloniak sortu zituzten Kapadozian. K.a. XVIII. eta XII. mendeetan, erreinu (hititak, hurritak&) eta greziarren hiri batzuk (Mileto, Efeso) finkatu ziren lurraldean. Geroago, frigiarrek eta lidiarrek lurraldeko mendebala hartu zuten, eta ekialdean, gaur egungo armeniarren sorterriak, Urartuko erreinu ahaltsuak, hartu zuen bizitokia. K.a. VI. mendean persiar akemenestarrek lurralde osoa beretu zuten, mende batzuk lehenago greziarrek kostaldean sortu zituzten hiriak barne. Bi mende geroago, Alexandro Handiak Persiako inperioa konkistatu zuen, eta Asia Txikiaren helenizazioa ekarri zuen. K.a. I. mendean, Erromak ia lurralde osoa hartu zuen. Armeniako erreinuak, ordea, burujabetasuna gorde zuen, mendebaleko Erromako Inperioaren eta ekialdeko partiarren erreinuaren artean. K. o. IV. mendean, Konstantino I.a Handia enperadoreak (306-337) Bizantzio hartu zuen hiriburutzat, Itsaso Beltzaren sarreran. Konstantinopla izena eman zion hiriari, eta handik gutxira, Ekialdeko Erromako inperioaren hiriburua zelarik, Europako hiri handien bilakatu zen. Teodosio enperadorearen heriotzarekin inperioa bitan banatu zenean (395), Konstantinopla Bizantzioko inperioko hiriburu izan zen (ik. Bizantzioko Inperioa). Inperioak Mazedoniako dinastiarekin izan zituen urterik oparoenak (867–1057).\nAnatoliako historia, turkiarren aurretikAldatu\nJainkosa eta Haur hititak (K.a. XV-XIII. mendea)\nAnatoliako penintsula (Asia Minor ere deitua erromatar garaietan), egungo Turkiaren zati nagusia, gizakiaren bizileku zaharrenetakoa da, Asia eta Europa artean kokatuta. Aurreneko Neolitoko herrixkak munduko lehenengo bizitokien artean sailkatzen dira. Idatzitako historian zehar, Anatolian hizkuntza indo-europarrak, semitikoak eta kartveliarrak mintzatu dira, baita eratorri ezezaguneko beste batzuk ere. Are gehiago, hitita eta luwiera hizkuntzen antzinakotasuna aintzat hartuta, zenbait adituk (tartean A. C. Renfrewek), Anatolia proposatu dute indo-europarren hizkuntzen hedapenaren abiapuntutzat (ikusi: Anatoliako hipotesia).\nTokiko lehen inperio garrantzitsua hititena izan zen, K.a. XVIII. mendetik K.a. XIII. mendera arte. Ondoren, frigiarrak etorri ziren, harik eta zimmeriarrek haien erresuma eraitsi zuten arte (K.a. VII. mendea). Frigien ondorengo boteretsuenak Lidia, Karia eta Lizia izan ziren. Lidiarrek eta liziarrek hizkuntza indo-europarretan hitz egiten zuten.\nBitartean, ioniarrak, antzinako greziar herria, finkatu ziren Anatoliako mendebaldean. Alde osoa pertsiar akemendidarren inperioak konkistatu zuen K.a. VI. eta V. mendeetan. Horren ostean, Alexandro Handiak bereganatu zuen K.a. 334an. Konkistatzaile handiaren heriotzaren ondoren, Anatolia erresuma helenistiko txikien artean banandu zen (Bitinia, Kapadozia, Pergamo edo Ponto). Horiek guztiek erromatarren aurrean amore eman zuten K.a. I. menderako. Erromatar Inperioan barna, K. o. 324an Konstantino enperadoreak Bizantzio hiria inperioko hiriburu berritzat hartu zuen, Konstantinopla izena emanda. Mendebaldeko erromatar inperioaren erorketarekin, Konstantinopla Bizantziar Inperioko hiriburua bihurtu zen.\nTurkiarrak eta Otomandar InperioaAldatu\nSakontzeko, irakurri: «Otomandar Inperio»\nSelimiye meskita (1574, Edirne)\nSeljuk etxea turkiarren adar bat zen, IX. mendean Kaspiar Itsaso eta Aral itsasoaren iparraldean kokatuta zegoena. X. mendean, seljukarrak mendebaldera mugitzen hasi ziren, Anatolia aldera. Manzikert (Malazgirt) batailaren ostean 1071n, hor finkatu ziren. Horren ondorioz, Anatoliako seljuk sultanerria osatu zen, Asiako erdialdea bereganatuta zeukan seljuk inperioaren adar independentea. 1243an, seljukar armadak mongoliarrek garaitu eta suntsitu zituzten. Harez geroztik, inperioa, apurka, desegin egin zen. Kinka horretan, Osman I.a buru zuen turkiar estatua garatu zen, Otomandar Inperioa eratu arte, seljukar eta bizantiarren hutsunea betetzeko.\nOtomandar Inperioak mendebaldea eta ekialdea lotu zituen 623 urteko historian. XVI. eta XVII. mendeetan, munduko estaturik boteretsuenetakoa izan zen, Balkanetan zehar aurrera eginez. Alabaina, XVIII. eta XIX. mendeetan inperioaren gainbehera gertatu zen.\nBi mendeko gainbehera hartan, Otomandar Inperioa pixkanaka lurraldeak, botere militarra eta aberastasuna galduz joan zen. Lehen Mundu Gerran sartu zen, Erdialdeko Inperioen alde, eta azkenean gerra galdu zuten. Gerratean, gutxi gorabehera 1,5 milioi armeniar deportatu zituen Turkiako Gobernuak, armeniar genozidioan. Sarraski handiak egin zituzten, orobat, inperioko beste kristau gutxiengo batzuen aurka: asiriarren, otomandar greziarren eta Pontoko greziarren aurka, alegia. Mudrosko armistizioaren ondoren (1918ko urriaren 30a), Aliatuek Otomandar Inperioaren lurrak banatu zituzten, Sèvresko Itunaren bidez.\n1908an, «Turkiar gazteak» higikunde erreformazaleak Abdulhamid II.a sultana 1876. urteko konsituzioa hartzera eta, geroxeago, aginpidea uztera behartu zuen. Haren ordez, Muhammad V.a ezarri zuten aginpidean (1909–1918). Autoritarismoa eta ultranazionalismoa bultzatu zituzten eta 1914an, Lehen Mundu Gerran, Austriaren eta Alemaniaren alde egin zuten. Orduko, Balkanetako gerren ondoren (1912–13), otomandarrek Europan zituzten lurraldeetatik Traziako ekialdea baino ez zuten gorde ahal izan. Gainera, turkiar abertzaletasunaren berpiztearekin batera, arabiar, kurdu eta armeniarrekiko gatazkak hasi ziren. Turkiarrek sekulako sarraskia egin zuten armeniarren artean (1894–96 eta 1915–16); bi milioi armeniar inguru hil zituzten Lehen Mundu Gerran, eta bizirik geratu zirenak herrialdetik alde egitera behartu zituzten («Armeniako genozidioa» izenaz ezagutzen dena). Harrezkero, armeniarren eta turkiarren arteko gatazkak ez du konponbiderik izan, turkiarrek ez baitute genozidio hura bere gain hartu nahi izan. 1914–1918 urteetako gerran, Turkiako gudarosteek, Dardanelo babesten onik atera baziren ere, Arabiako probintzietan sekulako hondamendia izan zuten.\nSakontzeko, irakurri: «Greko-turkiar gerra (1919–1922)»\nLehen Mundu Gerrako aliatuek Istanbul eta Izmir okupatzeak turkiar nazio mugimenduaren sorrera eragin zuen. Mustafa Kemal Pasha Gallipoliko guduan nabarmendu zen buru militarraren gidaritzapean, Turkiako Independentzia Gerra piztu zen Sèvresko Ituna bertan behera utzi nahian. 1922ko irailaren 18rako, armada okupatzaileak botata, herrialdeak turkiar estatu berriaren jaiotza ikusi zuen. Azaroaren 1ean, ofizialki sultanerria, eta, hortaz, 623 urte iraun zuen otomandar agintea, desegin zen. Lausanako Itunaren bidez (1923), nazioartean Turkiako Errepublika onetsi zen, Otomandar Inperioaren ondorengo gisan.\nMustafa Kemal errepublikako lehendabiziko presidente bihurtu zen. Segituan erreforma andana jarri zituen abian, errepublika sekular bat eratu nahi baitzuen, iragan otomandarra baztertuz. Mustafa Kemal 1934an Turkiako Parlamentuak Kemal Atatürk (turkiarren aita) izendatu zuen.\nBigarren Mundu Gerran, Aliatuen alde egin zuen Turkiak eta 1945eko otsailaren 23an. Nazio Batuen Erakundeko kide 1945ean bertan bihurtu zen. Greziako Iraultza komunista eta Sobiet Batasunak Turkian gune militarrak kokatzeko asmoak zirela eta, AEBek Truman doktrina plazaratu zuten. Horren bidez, Turkia eta Greziako segurtasuna bermatu zuten AEBek eta, horren ondorioz, amerikarren babes militarra eta ekonomikoa jaso zuten. 1952an NATOn sartu zen Turkia.\nAlderdi politiko bakarreko aldia 1945ean amaitu zen. Alderdi anitzeko aldian gorabehera sutsuak gertatu ziren. 1960an, 1971n eta 1980an armadak estatu-kolpeak egin zituen. 1997an antzeko zerbait ere gertatu zen. 1974an, Zipren sartu zuen armada Turkiak, elkarren kontrako bortizkeriak 10 urte iraun ondoren eta Atenasek bultzatutako estatu-kolpe baten ondoren halaber.\n1950ean, Alderdi Demokratikoak eskuratu zuen aginpidea, Celal Bayar lehendakariarekin eta Adnan Menderes Lehen ministroarekin. Turkia NATOn sartu zen, baina krisi ekonomikoa areagotu zen, eta Menderesek, askatasunak murriztu eta diktadore baten gisa gobernatu zuen. 1960an, militarrek, Gursel jeneralaren gidaritzapean, hartu zuten aginpidea, konstituzio berri bat egin zuten, eta gobernua eta Alderdi Demokratikoko buruzagiak espetxeratu zituzten. Demeresi eta beste buruzagi batzuei heriotza zigorra eman zieten. 1961eko hauteskundeetan, Gurselek lehendakaritza gorde zuen, eta Ismet Inonuk, HAEko buruak, lortu zuen Lehen ministro kargua. 1965ean Justiziaren Alderdiko (JA; Alderdi Demokratiko ohia) buruzagiak, Suleiman Demirel kontserbadoreak, hartu zuen Inonuken tokia. 1980ko estatu kolpea arte, HAEko Bulent Ecevit sozialdemokratak eta JAko Demirelek txandaka gobernatu zuten, koalizio gobernu ahulak osatuz. Bien bitartean, barne egoerak okerrera egin zuen: krisi ekonomiko larria, oinarrizko eskubideen debekua, atxiloketak, islamiarren eta ezkerreko zein eskuin muturreko taldeen atentatuak, armeniarren eta kurduen burujabetasunaren aldeko borroka, etab. Eskuindarrek, Demirelen agintaldietan, gero eta aginpide handiagoa lortu zuten. Bestalde, 1974an, Turkiako gudarostea Zipreko uhartean lehorreratu zen, Makarios III.ari lehendakaritza kendu zioten greziar koronelen estatu kolpea galarazi nahian. Turkiaren eta Greziaren arteko gerra doi-doi saihestu ahal izan zen. 1980an, hirugarren aldiz hogei urtetan, militarrez osatutako batzorde batek hartu zuen aginpidea. Batzordeak, Kenan Evren jeneralaren agintaritzapean, aginpidea zibilei itzultzeko asmoa zuela jakinarazi zuen. 1982an, konstituzio berri bat onartu zen, oinarrizko eskubideak murriztuak onartzen zituena, eta militarrek aginpide osoa itzultzeko borondatea ez zutela agerian uzten zuena. 1983ko hauteskundeetan, Ama Aberriaren Alderdia (AAA) alderdiko Turgut Ozal atera zen garaile, eta gobernuko buruzagitza eskuratu zuen, baina estatuko lehendakaritza militarren mende geratu zen. 1987an, Turkiak Europako Elkartean sartzeko eskaera egin zuen. 1989ean, Turgut Ozal errepublikako lehendakari hautatu zuten, Kenan Evrenen ordez. Ozal Europako mendebaldeko politikaren jarraitzaile izan da, eta 1990ean, Persiako Golkoko gerran, Iraken aurkako herrialdeekin bat egin zuen; soldaduak bidali ez bazituen ere, Turkiak aireportu militarrak eta estatubatuar baseak erabiltzeko baimena eman zuen. Ankara beldur zen Irakeko Kurdistanen independentziak kutsatuko zituen Turkiako kurduak.\nKurduak guztira 19 milioi dira eta lau herrialdetan daude banatuta, Turkia, Siria, Iran eta Irak-en. Turkian bertan bizi dira kurdu gehienak ez zaie ezagutzen ez beren hizkuntza ez kultura. 1991ko urrian Turkiako gudarosteak Langileen Alderdi Kurduaren (PKK) baseak bonbardatu zituen Iraken iparraldean. Kurduen arabera, zeinbat herri ere bonbardatu zituzten. Urte horretako legebiltzarrerako hauteskundeetan, Soliman Demirel-en Bide Zuzeneko Alderdiak (DYP) irabazi zuen, botoen % 27 atera zuen eta Alderdi Sozialdemokratarekin elkartu behar izan zuen koalizioan. Higikunde fundamentalistek ezik, gainerako alderdi guztiek Europar Batasunean sartzea ezinbestekoa zela uste zuten, eta lehentasuna zen Turkiarentzat. Purple roof women´s shelter foundation emakumeen erakundeak hainbat ikerketa egin zituen 1991n emakumeen kontrako gizonezkoen gogorkeriari buruz. Emaitzen arabera, gizonezkoen % 45ek ondo ikusten zuen emakumeak zigortzea senarraren nahia betetzen ez zutenean; eta ikerketa horrek adierazten zuen lau emakume ezkongabetik batek eta hiru emakume ezkondutatik batek indarkeria jasaten zuela. Urte horretan bertan, Demirel Lehen ministroak bidaia bat egin zuen Turkia hego-ekialdeko kurduen lurraldeetara eta herri kurduaren nortasuna onartu zuen. 1992an PKKk adierazi zuen behin-behineko gerra gobernua osatuko zuela eta biltzar nazional bat antolatuko zuela Kurdistanen egoitzatzat hartzen den lurraldean, Turkia eta Irak hartzen dituen estatuan, hain zuzen. Baina egun gutxira, hainbat altxamendu izan zen hego-ekialdeko probintzietan eta borroka gogorrak izan ziren gerrillari kurduen eta gudarostearen artean. Gobernuak hitzarmen bat izenpetu zuen Siriarekin kurduen higikunde terroristei aurre egiteko. Baina Europako Kontseiluak eskatu zion Turkiari kurduen kontrako errepresioa gutxiagotzeko. Hala, Turkiak amnistia eman zien bost mila preso politikori eta baimena eman zuen kurduerazko bi egunkari kaleratzeko. 1993an Turgut Ozal presidentea hil zenean, Demirel Lehen ministro ohia hautatu zuten haren ondorengo, eta Tansu Ciller emakumea izendatu zuten Lehen ministro. PKK-k su-etena adierazi zuen, eta aipatu zuen prest zegoela Kurdistango estatu independentea osatzeko asmoa baztertzeko, baldin eta gobernuarekin negoziazioak hasten baziren. Baina gobernuak ez zion erantzun sendorik eman eta gerrari ekitea erabaki zuten gerrillari kurduek. Hainbat ekintza egin zituzten Europan, Alemanian batez ere. Gudarostearen erantzuna ere gogorra izan zen, eta ehunka kurduek beren herriak utzi behar izan zituzten; aldi berean, Irakeko Kurdistan bonbardatu zuten (1994). 1995eko hauteskundeetan alderdi islamistak gora egin zuen (PP) eta DYP-k koalizio gobernu bat osatu behar izan zuen islamistekin. 1996an Necmettin Erbakan islamista gobernu buru izendatu zuten. Baina 1997an gudarosteko talde batek frogak aurkeztu zituen: PP alderdiak erakunde islamiko legez kanpokoekin lotura estua zuela erakusten zuten froga haiek. Hala, Erbakan kargutik kentzea erabaki zuen presidenteak eta Gorte Konstituzionalak herrialdea gerra zibilaren arriskuan jartzeaz salatu zuen. Turkiako Giza Eskubideen Elkarteak azaldu zuen 1997an zehar 114 lagun hil zirela Turkian atxiloturik zeudela, 366k torturak salatu zituztela eta 66 pertsona desagertu zirela.\nProbintzia eta eskualdeakAldatu\nSakontzeko, irakurri: «Turkiaren banaketa administratiboa»\nTurkia 81 probintziatan banatua dago, iller izenekoak (singularrean il). Probintziaren izena hiriburuarena beraren da, salbuespen hauekin: Hatay (hiriburua Antakya), Kocaeli (hiriburua İzmit) eta Sakarya (hiriburua Adapazarı). Probintziak gobernadore baten aginpean daude, vali izenekoa, Gobernu zentralak izendatua. Probintziak barrutitan banatzen dira (ilçeler, singularrean ilçe).\nGeografikoki, Turkia 8 eskualdetan banatzen da: Trazia, Itsaso Beltzeko Kosta, Marmara itsasoa, Egeoko Kosta, Mediterraneoko Kosta, Mendebaldeko Anatolia, Erdialdeko Anatolia, Hego-ekialdeko Anatolia eta Ekialdeko Anatolia.\nIstanbul: 14.025.646 (2015eko estimazioa)\nTurkia G-20ko bileran\nGobernu-mota: alderdi anitzeko errepublika. Ganbera legegile bakarra, 600 (2018eko erreforma) kide dituena.\nEstatuburua: lehendakaria. 2014eko erreformaz geroz presidente hauteskundetan aukeratua\nBanaketa administratiboa: 76 probintzia.\nTurkia errepublika bat da, demokrazia parlamentarioko gobernu sistema duena. Mustafa Kemal Ataturkek sortu zuen errepublika, 1923ko urriaren 29an, Inperio Otomandarra desegina zenean. Harrezkero, Turkiako ekonomiak eta politikak gorabehera handiak izan dituzte. Ataturkek Turkia modernoaren oinarri ideologikoak ezarri zituen, eta gizartean, erlijioan, politikan eta hizkuntzan eragin zituen aldaketak eztabaidagai dira gaur egun ere. Bien bitartean, gobernuak, batzuetan militarra besteetan parlamentarioa, arazo handiak izan zituen behin-behineko egoera politikoa gainditzen. 1980an, militarrek aginpide osoa hartu zuten, alderdi politikoak debekatu zituzten, Parlamentua deuseztatu, eta lehen ministroa eta lehendakaria kargutik kendu zituzten. Sei militarrez osatutako batzorde batek hartu zuen aginpidea, eta batzordeko lehendakariak zuen estatu buruzagitza. 1982ko konstituzio berriak, herrialdea gudarostearen mendean utzi arren, errejimen parlamentarioa onartu zuen: Nazio Biltzarrak gobernuaren erabakien gaineko erantzunkizuna du.\nErrepublika sortu zenean, Turkiako hamar biztanletatik batek baino ez zekien irakurtzen; gaur egun, 15 urtetik gorako gizonezkoen % 87 eta emakumezkoen % 64 alfabetatuak daude. Osasunari dagokionez, eritasun kutsakorren ondorioz hiltzen direnak eta, baita, jaioberritan hiltzen diren haurrak ere, herrialde aurreratuenetan baino gehiago izanik ere, Turkiako osasun egoerak onera egin du XX. mendearen erdialdeaz geroztik. Turkiarren batez besteko bizi itxaropena 62 urtekoa da gizonezkoentzat eta 66 urtekoa emakumezkoentzat. Bestalde, errenta txikiak, demografiaren hazkundeak eta herritik hirirako emigrazioak etxe falta ekarri du; hiri nagusiak oinarrizko azpiegiturarik ez duten aldiriez inguratuak daude.\nGai politiko korapilotsuakAldatu\nArmeniar genozidioa: Lehen Mundu Gerraren garaian eta ondoren Turkiako Gobernuak «historian zientifikoki planifikatu, antolatu eta gauzatu zen lehenengo genozidioa» egin zuen. Turkiako Gobernuak oraindik ez du genozidio hori onartu: sarraskiak izan zirela dio, baina Turkiako Gobernuaren erantzukizuna ukatzen du, eta horixe du Europar Batasunean sartzeko oztopoetako bat. Era berean, ukazio horren ondorioz, harreman tirabiratsuak ditu Armeniarekin, Ameriketako Estatu Batuekin eta Frantziarekin, besteak beste. Turkian, gainera, tabua da genozidio horren gaia, eta hainbat intelektual epaitu dituzte horretaz jarduteagatik.\nKurdistango gatazka: Turkiaren baitan hedatzen da Kurdistango lurralde gehiena. Herrialde biren arteko harreman historikoa gora-beheratsua eta gatazkatsua izan da, gaur egun ere gatazka konpondu gabe segitzen du.\nArtikulu nagusia: «Turkiako ekonomia»\n1996an, biztanle aktiboen % 46 lehen sektorean ziharduen lanean, % 22 bigarren sektorean (industria) eta % 32 hirugarren sektorean (zerbitzuak eta turismoa). Alde handiak daude, hala ere, eskualde batetik bestera banaketa horri dagokionez. Langabezia oso handia da (% 8 1995ean), baldintza txarreko lanpostuak ugariak dira, eta turkiar asko eta asko mendebaldeko Europara eta inguruko herrialdeetara joan dira lan bila. Hala ere, Turkiako ekonomiak hazkunde bizkorra izan du: 1996an BPG 182,5 mila milioi dolarrera iritsi zen, eta urteko hazkunde tasa % 6,4koa izan zen. Baina zabaltze hori Turkiaren mendebaldeari dagokio batez ere, izan ere, ekialdeko Anatoliak ekonomia egoera latza bizi baitu.\n1970. urtearen amaiera arte, Turkiako ekonomiaren bilakaera enpresa publikoetan oinarritzen zen (industria astunak, garraioak, bankuak, etab.), eta horiekin batera enpresa pribatu txiki ugari zeuden. Baina Nazioarteko Diru Funtsak horrela eskatuta, liberalizazioa eta ekonomiaren zabaltzea bideratu zen 1980. urtetik aurrera. Politika horrek atzerriko inbertsioak erakarri zituen eta finantza holding handiak sortu ziren. Horrek guztiak, ordea, eragin gogorrak izan zituen gizartean: inflazioak gora jarraitzen zuen (% 80 1996an) eta atzerriko zorra ere handia zen (75 mila milioi dolar 1996an).\nNekazaritzari dagokionez, Turkia bi alderditan banatzen da: batetik, Anatoliako goi-ordokian garia eta garagarra lantzen dira eta ardiak hazten; kostaldean, aldiz, laboreak eta industria gaiak (kotoia, tea, tabakoa) eta merkataritza gaiak egiten dira (olibak, fruitu lehorrak). Nekazaritza jabetza txikietan oinarritzen da eta horrek azaltzen du nekazaritza hain atzeratua izatea.\nEnergiari dagokionez, Turkiak bere beharren erdia asetzen du, gutxi gorabehera, nahiz eta ikatz eta lignito hobi handiak dituen, eta baita petrolio hobiak ere Anatoliako hego-ekialdean. Lurralde horretako baliabide hidroelektrikoak ez dira erabat ustiatu, baina garrantzizko proiektuak daude maila horretan.\nIndustria Turkiaren mendebaldean biltzen da batez ere, eta jarduera nagusiak ehunaren eta elikagaien ingurukoak dira. Ankara hiriburu administratiboa da, baina ez dago ia industriarik; Istanbulen, aldiz, industria arinak eta goi mailako teknologiako lantegi nagusiak daude. 1980. urteaz geroztik Turkiak ekonomiaren zabaltzea ezagutu zuen, eta beste herrialdeekiko trukeak asko hazi ziren: esportazioak 1975ean BPGren % 10 ziren, eta handik hogei urtera berriz % 20. Merkataritza balantza defizitarioa da (-13,2 mila milioi dolar 1995ean), baina defizit hori turismoaren industriak eta atzerrian bizi diren turkiarrek bidaltzen duten diruak osatzen du. Turkiak Europar Batasunarekin ditu merkataritza harreman gehienak. Hala ere, Turkiak harremanak hobetu nahi ditu Ekialde Hurbilarekin, Balkanetako herrialdeekin eta antzinako Sobietar Batasunarekin. 1999ko abuztuan lurrikara izugarri bat izan zen Turkian, Izmir eta Istanbuleko eskualdean gehienbat. Oso ondorio gogorrak izan zituen Turkiako ekonomian, eskualde horietan baitaude Turkiako industriagune nagusiak.\nInportatutako produktu nagusiak:Aldatu\nMakineria ez elektrikoa: % 16.\nErregaiak: % 12,2.\nAltzairu eta burdina: % 10,3.\nIbilgailuak: % 9,2.\nEkipamendua: % 7,7.\nEsportatutako produktu nagusiak:Aldatu\nOihalak: % 34,7.\nAltzairu eta burdinezko produktuak: % 13,1.\nMakineria eta garraio-ekipamendua: % 11.\nFruituak: % 6,1.\nMakineria: % 3,8.\nLignitoa: 37,8 miloi tona.\nGaria: 15,7 miloi tona.\nHarrikatza: 7 miloi tona.\nBurdina: 2 miloi tona.\nZitrikoak: 1,1 miloi tona.\nArrainak: 627.900 tona.\nKotoia: 550.000 tona.\nKromoa: 355.000 tona.\nTabakoa: 253.000 tona.\nOliba olioa: 200.000 tona.\nTea: 124.000 tona.\nArtilea: 49.000 tona.\nArdi-azienda: 40 miloi buru.\nBehi-azienda: 12 miloi buru.\nElektrizitatea: 44.000 miloi kWh.\nTurismoa: 2.39 miloi bisitari.\nTurkiako kulturak Arabiako, Persiako eta Bizantzioko kulturen ezaugarriak edo osagaiak ditu. Baina, XIX. mendetik aurrera, Europako sartaldeko kultura sartu, eta Lehen Mundu Gerraren ondoren Turkiako estatu berria sortu zuen gutxiengo ilustratuaren artean sustraitu zen. Harrezkero, Turkiako bertako kultura-nortasuna sendotzeko joera nagusitu da, lehenik eta behin, arabiar kulturaren eraginari aurre eginez. Mustafa Kemal Ataturkek alfabeto latinoa eta egutegi gregoriarra nahitaezko egin zituen. Turkiako artistek eta idazleek nazionalismo kulturalaren eta mendebaleko kulturaren aldeko jarrera hartu dute, tradizio panislamikoaren kaltetan. Turkiako erakunde ofizialek tradizioko kultura bultzatzen dute, mendebaleko antzerkiarekin eta operarekin batera. Kulturaren hiri nagusiak Ankara, Istanbul eta Izmir dira.\nTurkian antzinako kulturen aztarnak eta eraikuntza ikusgarriak daude. Aipagarria da, besteak beste, Istanbuleko Santa Sofiaren basilika, VI. mendean eraikia, eta geroago, meskita eta museo izana. Literaturan, XVI. mendean, Inperio Otomandarraren zabalkundearekin batera, Arabiako eta Persiako eraginak zituen literatura egin zen. Garai hartako idazle aipagarrienak Fuzuli (1480–1556) eta Baki (1526–1600) olerkariak dira. XIX. mendean, aldaketa nabarmena izan zen, Frantziako erromantizismoaren eragineko literatura egiten hasi baitzen. Namik Kemalek (1840–1888) aberriaren eta askatasunaren ideiak zabaldu zituen.\nHizkuntzaren erreformarekin batean (ortografia fonetikoa bideratzea eta arabieraren eta persieraren irakaskuntza galaraztea) idazkera egunoroko hizkuntzara etorri zen. Errealismoak gorteko poesiaren tokia hartu zuen, eta idazleek herri xumearen bizimodua islatu zuten: Nazim Hikmet (1902–1963), Yachar Kemal (1920) eta Mahmut Makal (1930) dira aipagarrienak. Zinemagintzan, aipagarria da Yilmaz Güney (1937–1984) zinema antzezle eta zuzendaria, berak egindako filmetan (Yol, 1982; Harresia, 1983; etab.) Turkiako politika, gizarte eta sexu zapalkuntza salatu zituena.\nTurkiako biztanleen % 99 dira musulmanak; horietako % 80, sunismoaren jarraitzaileak, eta gutxiengo bat, % 10 inguru, alevi sinesmenekoak. Frantziako Estatuan bezala, laizismoa oso errotuta dago, hau da, Estatuak ez du erlijio ofizialik, nahiz eta azken urteetan islameranzko joera hartzen ari den.\nTurkiera da hizkuntz ofizial bakarra, nahiz eta beste mintzaira batzuk egiten diren (besteak beste, kurduera).\nFutbola: Fenerbahçe SK, Galatasaray SK eta Beşiktaş JK taldeak (Istanbul).\nSaskibaloia: Fenerbahçe Ülker eta Anadolu Efes S.K. ekipoak (Istanbul).\nKemal Ataturk (1881-1938), politikari eta militar ospetsua, Turkia modernoaren aita.\nYasar Kemal (1923-), idazle kurdua.\nOrhan Pamuk (1952-), Nobel Saridun idazlea.\nNihat Kahveci (1979-), futbolaria.\n↑ Euskaltzaindiaren 38. araua: Munduko estatu-izenak, herritarren izenak, hizkuntza ofizialak eta hiriburuak Euskaltzaindia.net\n↑ Eusko Legebiltzarraren osoko bilkuraren erabakia: «Armeniako genozidioaren 90. urteurrenean». Euskal Herriko Agintaritzaren Aldizkaria, 99. zenbakia, 2007-04-27.\n↑ (Ingelesez) Lionel Beehner: «Nagorno-Karabakh: The Crisis in the Caucasus», Council on Foreign Relations. Eskuratze data: 2011-01-11.\n↑ Allande Sokarros: «Armeniarren genozidioaren auzia AEBetara heldu da»[Betiko hautsitako esteka], Berria, 2010-03-06.\n↑ (Ingelesez) Angelique Chrisafis: «Turkey warns France over Armenian genocide bill», The Guardian, 2006-10-11.\n↑ Juanma Sarasola: «Armeniarren genozidioa, tabu», Berria, 2007-01-26.\n↑ «Turkiak AEBei ohartarazi die euren harremanak kaltetuko dituela armeniarren auziak»[Betiko hautsitako esteka], Berria, 2010-03-07.\n↑ Pello Zubiria: «Armeniar hila mugitu da Turkian 90 urte eta gero»[Betiko hautsitako esteka], 2005-10-16.\nTurkiako Internet Gida\nAzken aldaketa 11 urtarrila 2022(e)an, 04:48(e)tan\nOrriaren azken aldaketa: 11 urtarrila 2022, 04:48.


Industriari aplikatutako Ikuspen Artifizialerako Deep Learninga - Enpresa Digitala\nMachine Learning sistemen barruan (ikaskuntza automatikoa), non makinek ikasi eta beren portaera hobetzen duten, Deep Learning adarra edo teknika dago, zeinak gizakien funtzio kognitiboak imitatzen dituen, algoritmoen bitartez sare neuronal artifizialak sortuz.\nSistema konplexu eta oso horren potentzialitate ugarien artean, Deep Learning nabarmentzen da irudiak aztertzeko, ezagutzeko eta sailkatzeko prozesuetan. Ikastaro honetan, helburua da ikasleak Deep Learninga zer den eta nola funtzionatzen duen jakitea eta, ondoren, sare, eredu eta aplikazio mota guztietan sakontzea, industriaren sektoreko aplikazioan arreta berezia jarrita.\nIkuspen Artifizialaren testuinguru espezifikoaren barruan egun dauden arazoei heltzeko Deep Learningaren erabileraren inguruko ezagutzak eta gaitasunak eskuratu nahi dituzten edozein jarduera sektoretako teknikari profesionalak (laborategiko teknikariak, industriako teknikariak eta ingeniariak, etab.).\n· Programazioaren oinarrizko ezagutzak.\n· 12 plazako edukiera mugatua.\n· Hautaketa prozesua egingo da.\n0. Python programazioa\nI. Deep Learningeko hastapenak – Oinarrizko kontzeptuak\nI.1 Zer dira, Nola funtzionatzen dute, Nola entrenatzen dira, Nola erabili\nI.2 Diseinua eta doikuntza\nI.3 Programazio inguruneak\nI.4 Gehien erabiltzen diren liburutegiak (Tensorflow, Keras)\nII. Deep Learning Gainbegiratua\nII.1 Irudiak sailkatzeko sare konboluzionalak (CNN)\nII.2 Ereduak sortzeko hainbat modu\nII.4 Objektuak detektatzea\nIII. Deep Learning Gainbegiratu gabea\nIII.2 Aurkako sareak\nIII.3 Anomaliak detektatzea\nIV. Industriako kasu praktikoak.\nIV.1 Industrian DL soluzioa ezartzeko metodologia.\n"COVID-19aren aurkako neurriak hartu dira ekitaldian zure segurtasuna bermatzeko”\n2020ko abuztuaren 19ko Agindua, Osasuneko sailburuarena, COVID-19ak eragindako osasun krisiari aurre egiteko beharrezko prebentzio neurriei buruzkoa.\nParte hartzaileei FFP2 maskara homologatu bana emango zaie. Maskara hori nahitaez erabili beharko da eraikineko gela guztietan.\nAretoaren okupazioa bertaratutakoen arteko distantzia bermatuz egingo da.\nKlaseak gehienez 12 lagunekoak izango dira.\nGel hidroalkoholikoak jarriko dira bertaratzen direnen eskura.\nEkitaldira bertaratzen direnek objektuak ez partekatzea gomendatzen da.\nData: 29-10-2021 tik 03-12-2021 ra\nOrdutegia: 09:00 - 14:00 (Ostiraleetan 9:00-14:00)\nIraupena: 30 o.


Mankomunitaterako bi lan-poltsa berri | Mondraberri Arrasateko Ataria\nHasiera Albisteak Mankomunitaterako bi lan-poltsa berri\nMankomunitaterako bi lan-poltsa berri\nHelburua bi lan-poltsa eratzea da: Turismo teknikariena eta Garbiguneko zaintzaileena.\nHautaketa-prozesuetara aurkezteko epea abuztuaren 6an amaituko da.\nDebagoieneko Mankomunitateak bi lan-poltsa eratzeko prozesuak hasi ditu: Turismoko teknikariena eta Garbiguneko zaintzaileena, eta hautaketa-prozesua bukatutakoan hasiko dira plantilla berrian sartzen. Helburua da ahalik eta eperik laburrenean betetzea bi zerbitzuetan sor daitezkeen hutsune eta behar bereziak. Horrela, gainera, etorkizunean lan horietan sor daitezkeen beharrei erantzun nahi zaie.\nTurismoko teknikarien lan-poltsara aurkeztu ahal izateko, beharrezkoa da erdi-mailako unibertsitate-titulua, ingeleseko First edo frantseseko DELF B2 titulua edo ingeleseko edo frantseseko Hizkuntza Eskola Ofizialaren oinarrizko zikloa izatea. Hizkuntzekin jarraituz, euskararen 3. hizkuntza-eskakizuna edo baliokidea izatea ere eskatzen da. Gainera, B gidabaimena eduki beharko da Garbiguneko zaintzaileen lan-poltsarako, eta eskatzen da eskola-graduatua, lehen mailako lanbide-heziketa edo titulazio baliokidea izatea, bai eta euskararen 2. hizkuntza-eskakizuna edo baliokidea egiaztatzen duen ziurtagiria izatea ere.\nLan-poltsak oposizio-lehiaketa bidez eratuko dira. Izangaiek azterketa bakarra gainditu beharko dute oposizio-aldian; Garbiguneko zaintzaileentzat aurkezten direnek ariketa praktikoa izango dute, eta turismo-teknikarientzat aurkezten direnek, berriz, ariketa teoriko-praktikoa. Lehiaketa-aldian, lan-esperientzia eta prestakuntza osagarria baloratuko dira. Eskabidearekin batera, lan-poltsetara aurkezteko baldintzak betetzen direla egiaztatzen duten ziurtagiriak aurkeztu beharko dira, bai eta ondoren baloratuko diren lan-esperientziaren eta prestakuntzaren ziurtagiriak ere.


Koronabirusak eragindako larrialdi egoeraren zuzeneko jarraipena Ondarroan\nHemen zaude:Hasiera»Gizartea»Koronabirusak eragindako larrialdi egoeraren zuzeneko jarraipena Ondarroan\nOndarroako Udala 2020-03-12 Gizartea\n[Martxoak 17]: Erosketak modu seguruan egiteko gomendioak zabaldu dituzte Ondarroako Udalak eta Zatoztek.\n[Martxoak 17]: Hilerria itxita dago.\n[Martxoak 16]: Herri Busak ordutegi berezia edukiko du larrialdi egoerak irauten duen bitartean.\n[Martxoak 16]: Berdura Plazako astearte eta larunbatetako postuak Zaldupe eskolan kokatuko dira osasun larrialdi egoerak irauten duen bitartean.\n[Martxoak 16]: Larrialdi egoeran, eskaini zure laguntza zure etxe-komunitateko bizilagunei.\n[Martxoak 14]: Artibai Egoitza ixtea erabaki du Ondarroako Udalak, egoiliarren osasuna babesteko asmoarekin; soilik egoiliarrak eta langileak sartu ahalko dira.\n[Martxoak 14]: Koronabirusari aurre egiteko neurrien artean, Eusko Jaurlaritzak Eguneko Zentroak ixtea erabaki du, beraz, astelehenetik aurrera itxita egongo da Ondarroako Eguneko Zentroa.\n[Martxoak 12]: Koronabirusa dela eta udal bulegoetan ez da jendaurreko arretarik eskainiko.\n[Martxoak 9]: Koronabirusa ekiditeko zenbait neurri hartu dira Artibai egoitzan.\nUDAL BANDOA: Udaletxean ez da jendaurreko arreta zerbitzurik eskainiko eta asteartetako Itsasaurreko merkatua bertan behera geratzen da.\nUDAL BANDOA: herriko ziburuak itxita\nUDAL BANDOA: instalakuntza publikoak itxita\nOndarroako Udalak martxoaren 13tik (ostirala) hasita bertan behera utziak ditu udalak antolatu dituen alor desberdinetako ekintza guztiak (hitzaldiak, bilerak, antzerkiak…) eta itxi egin ditu udal eraikin guztiak (Zaldupe udal kiroldegia, Zaldupe udal futbol zelaia, Bixikan, Arraun Egoitza, Etxelila, Errebala Txikiñe Gaztelekua, KZ Gunea, Guzur Etxi sormengunea, Antiguako Ama jubilatuen elkartea, Kofradia Zaharra, Txomin Agirre udal liburutegia eta Gaztetxea). Eta hurrengo egunetan ekintza jendetsuren bat antolatu duten herriko talde eta eragileei ere ekintzok bertan behera uzteko gomendioa luzatzen die Ondarroako Udalak.\n[UDAL BANDOA: instalakuntza publikoak itxita]\nMartxoaren 13an, ikastetxeak itxita zeuden lehen egunean, herriko ziburuak ixtea erabaki zuen Ondarroako Udalak, haurren segurtasuna bermatze aldera eta prebentzio neurri gisa: Kamiñazpikoak, Zaldupe eskolakoak, Itsasaurrekoak eta Arrigorri hondartzakoak, neurri berriak hartu arte. Pertsona asko elkartzen diren lekuetan ari da udala neurriak hartzen eta ikusita herriko ziburuetan ume zein nagusiak batzen direla egokia ikusi da neurri hau hartzea prebentzio gisa. Mesedez, errespetatu hartutako neurriak!\n[UDAL BANDOA: herriko ziburuak itxita]\nUdalak uste du Eusko Jaurlaritzak EAEko ikastetxe guztiak ixteko hartutako erabakiari jarraituz zentzuzkoena dela erabilera publikoko eraikin publiko guztiak ixtea eta jende multzo handiak saihestea. Neurri hauek Eusko Jaurlaritzak kontrakorik esan arte mantenduko dira, gutxienez hurrengo 15 egunetan, ikastetxeak berriz ere zabaldu arte. Udal eraikinetan egitea aurreikusita dauden gauzak, antolatzailea edozein izanik ere, bertan behera geratzen dira martxoaren 13tik aurrera.\nOndarroako Udalak eta Osasun Zentroak baieztatu ahal izan dute herrian ez dagoela Covid19 birusa daukan inor, baina Eusko Jaurlaritzako Osasun Saileko gomendioei jarraituz herritar asko batu daitezkeen ekintzak bertan behera uztea erabaki da.\nSintomaren bat edukiz gero (sukarra, eztarriko mina, eztula…) ez da Osasun Zentrora joan behar, ezta 112 telefonora deitu. 900 20 30 50 da telefono egokia.\nIrakurri hemen koronabirusari buruzko ohiko galderen erantzunak: zer da? nola hedatzen da? zein dira sintomak? nola jakin badaukat edo ez? zenbat irauten du?…\nOndarroako Osasun Zentrotik ere bilerak ekiditea eta soilik behar-beharrezko kasuetan batzartzea eskatu dute, eta ahal den heinean herritik ez ateratzeko eta ez bidaiatzeko eskatu dute.\nOndarroako Udalak gomendioren bat edo informazioren bat jasotzen duenean ohiko bideetatik helaraziko die herritarrei. Bien bitartean soilik informazio bide ofizialei jaramon egiteko eskatzen du udalak, kontraesanak eta beharrezkoak ez diren alarmismoak ekiditeko.\nINFORMAZIO GEHIAGO: Osakidetzaren web orri berezia.


Larrinaga Gizonezkoen moda Durango\nFray Juan de Zumarraga Kalea, 4 -946819170- Andra Mari Kalea, 10 -946813118-\nOrdutegia: Al-Ol: 9:30-13:00 eta 16:30-20:00 L: 9:30-13:30 eta 16:30-20:00\nJoera berrien abangoardian\nHasiera batean, Durango 1965, LARRINAGA sastreria taller xume bat bezala jaio zen eta, lan arduratsu eta saiatuarekin, bere bezeroaren beharrizanetara egokituz egin du aurrera.\nUrteen joanean, artisautza produkzioaren garestitzeaz jabetuta, LARRINAGAK gizonarentzako joskintza aukeratzen du eta, laurogeita hamargarren hamarkadan, bertako nahiz nazioarteko etxeen aldeko hautua egiten du, merkataritza berritu bati, sastreria lan bikainari eta harreman zuzenari esker, Durangaldeko moda erreferente bezala bihurtuz.\nEgunotan, aurrekariok jarraituz, LARRINAGA marka askotariko komertzioa da, joera berrien aitzindari beti eta Andra Mari eta Fray Juan de Zumarragako bi dendak modarik gaurkotuenaren eta esklusiboenaren erakusgarri argiak dira.\nGizonarentzako moda espazioa 1965etik.\nEgungo joerak kalitate handienarekin.\nNeurriko sastreria eta aholkularitza pertsonalizatua senargai eta laguntzaileentzako.\nDurango erdialdean gaituzu.\n50 urte Durangaldean gizona janzten.\nGizonarentzako gaur egungo moda, jantzi eta osagarri guztietan.\nKalitatea, berme osoko etxe eta markak eta egungo estetika.\nLARRINAGAK eskaintzen duen zeremonia arlo berezian, bezeroak edozein ekitaldirako traje eta osagarrien aukera zabala aurkituko du: ezkontza, jaunartze...\nModa erreferentea gizonarentzako Durangon. Egungo joerak kalitatezko marka esanguratsuenekin.


Begiurdin: January 2010\n2010(e)ko urtarrilaren 24(a), igandea\nGerezia eta marigorria GORRI\nEz duzue gorri ainitzik harrapatuko naturan, ferdea da nagusi.\nAbereek ez dute guk dugun koloreen perzepzioa. Adibidez, xoriek biziki ongi ikusten dute GORRIA kolorea.\nEta hortaz baliatzen dira landare batzu. Zendako ba? hazien eta hezurren barreiatzeko.\nZozoak edozoin fruitu eta bereziki gereziak jaten ari direlarik, ari gira gormanta zikin batzu baizik ez direla (gu bezala funtsean!). Baina gereziaren gorri kolore distiranta biziki ongi ikusten dute xoriek eta fruitu gozoa jan ondoan hezurra botatzen, heier esker gerezi ondo berri baten mentura segurtatua delarik.\nBaina GORRI koloreak badu beste erranahirik, horietan bideko argi gorria bezala, KASU mezua dakar!!! beste aberreei erraiteko ez nazazuela jan, pozointsu naiz!!! gure marigorri xarmanta eta maitagarria bezala...\nInsektu balios hau, baratzezainaren adixkide hoberena, hortarako "Jainkoaren adixkide" deitua, bere etsaiendako jangaitza eta kaltegarria da. Diote zientifiko batzuk behar bada iresten dituen kukuso eta mamutxetik heldu zaiola justu kirets eta beraz pozointsu hori. Maleruski marigorriaren etsai handiena gizona eta gizonak asmatu insektizideak dira... eta kasu honetan, koloreen mezua nahasten da eta zentzugabe gelditzen!\nGehiago kasu emaiezaiogun, pozoin kimikoak baztertuz... Naturak eskertuko gaitu... ondorioz Jainkoak ere bai...\n2010(e)ko urtarrilaren 18(a), astelehena\nUrtero bezala, Azkaine inguruko lagun taldea elurretara doa Pont de Camps deitu aisialdi zentrora, Ossau ibarran, Artouste ski staziotik 2 kilometrotan kokatua dena.\nParada ona, haur, gazte eta helduentzat elurretara joaiteko. Paueko elkarte batek (Bearn Pont de Camps) kudeatzen duen zentro honek 100 egoilier aterbetzen ahal ditu. Urte guzian, errezebitzen ditu taldeak, familiak eta beste, baina bereziki udan. Behar den ekipamendu guzia badu, hori dena prezio egokian.\nMendiak sasoi guzietan xarma berezia du, hala nola neguan xuriz janzten delarik:\nPont de Camps zentroan, bakoitxak nahi duena egiten ahal du: ondoko ski stazioetara joan edo hor berean "ski de fond" edo raketak eman-ta ibili:\nOndotik, xupazter xokoan ze goxo!!!\nEta hortxetan bazkaldu dut, bakarrik, nehor ez ageri! (hauxe ba arraro, alta 60 bat ginen!), beste lagun guziak, eskuin-ezker, haurrak eremaiten, edo berdin mendian, nor bere neurrian eta urratsean ibiltzera joana...\n2010(e)ko urtarrilaren 10(a), igandea\nLarrun mendiaren mezua\nxuri-beltxez gaur, joan den aldian gorri-beltxez zelarik (gauaz piztua):\nEgilea: Maite Deliart ordua: 05:31 iruzkinik ez:\nXitoak gerizan eta baratzezaina pausan!\nAbenduaren 15a zen. Lanetik lekora, Pialenbordako nagusiak zer ikusten du ondoko landan? etxeko oilo bat 11 xitoekin!!! "Iduritzen ba oilo bat eskas nuela!".\nOiloak, sasi xokoan 13 arroltze egin eta xitaldia burura eraman ondoan, 11 sortu zaizkio. Eta egun hartan, hotz zen!\nGeroztik, denak bizirik dira. Hotz hauek ongi iragaiteko, lanpa gorripean daude eta preziatzen dute!\nNaturaren atseden garaian, baratzezaina ere pausan da. Baliatu da haizeak hautsi haize orratza aldatzeko:\nZe langile zintzoa!\nEgilea: Maite Deliart ordua: 05:17 iruzkinik ez:\n2010ko urtarrilaren 10a honetan, auzoko landan hartu argazkiak. Elur aroak dakarren bisitari elegantea (Ziburuko bidean, ihiztari andana bat biltzen duen hegaztia!)...\n2010(e)ko urtarrilaren 9(a), larunbata\nGoiz huntako miraria,\nHor dugu negua!\nEgilea: Maite Deliart ordua: 06:09 iruzkinik ez:\n2010 urte berriko erabaki ona\nDerrigorrezko etapa batzu baditugu, bizian zehar, urtean zehar edota gehienean urte aldatzetan...\nZoin da zuen aurtengo erabaki ona? erretzea uztea? mehatzea? edo erabaki garrantzitsu bat lana mailan, familia mailan, bikote harremanetan?\nEgia erran, behar ginuke karneta ttiki bat atxiki, pundu bat egin hilabetero, idazteko hartu dugun erabakiaren berri... emankorra bilaka dadin!\nBon, erranen dautzuet ene 2010 urte berriko erabaki ona zoin den!\nMU GI TU!!!!!\noinez ibili, apartamenduko bizikleta egin erregularki, Hendaiako thalazora joan (karta hartu dut!), artetan asteburu bat enetzat bakarrik hartu thalazora edo balneora joaiteko!\nPrograma pollita ez? eni orai ez dadin egon bakarrik hitz hutsa, urtarrilaren lehen batez hartua!!!\nEgilea: Maite Deliart ordua: 01:34 iruzkinik ez:


Auzia Euskaraz (epaiBi): Gernikako euskara emaileen artean adostutako neurriak aurkezten ari gara\nGernikako euskara emaileen artean adostutako neurriak aurkezten ari gara\n2015-10-07 Auzia Euskaraz!\nAuzia Euskaraz martxan jarri genuenetik, argi daukagu justiziako euskararen erabilera normalizatzeko eragile juridiko euskaldunen arteko elkarlanak eta komunikazioak ardatz izan behar dutela. Euskara arlo prozesalean normalizatu dadin prozedura errazenetik hasita, espediente konplexuenetaraino bide luzea dugu jorratzeko. Bidea egiten ari gara eta ematen ditugun urratsak sendoak dira, horregatik, egitasmo honetan, bai Gernikan eta bai Bergaran, parte hartzen ari zareten denon lana eskertu nahi dugu, bidelagun zaretelako.\nEskuartean daukagun erronkari erantzuteko “Eman zeure euskara” kanpaina abiatu genuen ekainean Gernika eta Bergarako epaitegietan. Kanpaina horrekin euskara emaileen komunitatea sortu eta partaideekin elkartuta, bi epaitegi hauetako euskararen normalizazioan aurrera egiteko eragile juridiko guztien artean neurri zehatzak adostea lortzen ari gara.\nUztailean euskara emaileekin egin genituen bileretan hainbat proposamen jaso genituen. Hortik abiatuta, irailean, beste urrats bat eman dugu: proposamen horiek epaile eta idazkari euskaldunekin aztertu ditugu. Honako hauek izan dira Gernikako bi epaile euskaldunekin adostuta martxan jarriko ditugun neurriak:\nNeurriak euskara emaileei aurkezteko bilerak egiteari atzo ekin genion. Neurri horien zabalkundea eta jarraipena nola egingo dugun ere erabakiko dugu bileretan.\nNeurri txiki eta egingarrietatik hasi gara; gure asmoa da neurri horiek finkatu eta modu progresiboan neurri gehiago adosten joatea eragile guztien artean. Berriz ere eskerrik asko parte hartzen ari zareten guztioi.\nGaia: Abokatuak, Auzia Euskaraz, Epaileak, Epaitegietako langileak, Euskara Emaileen Komunitatea, Fiskalak, Idazkariak, Prokuradoreak


Gaurko bisita... Seral | Jundizeko Enpresarien Elkarteak\nGaurko bisita... Seral\nHilabete honetan, Seral ebanisteria eta aroztegira ekarri gaitu Jundizko enpresa-parkeko industrietatik egiten dugun ibilbideak. Amane eta Richardek egin digute harrera, beraiek baitira 30 urtetik gorako historia duen negozio honen jabeak. “Ezin genuen negozio hau erosteko aukera galdu, gustatzen zaizkigun eta egiten dakizkigun gauzak fabrikatu ditzakegu-eta hemen”, esan digu Amanek, tailerra ikusten ari ginela. Estatu Batuetan hainbat urte egin ondoren, Gasteiz jaioterrira itzultzea erabaki zuen Amane ingeniari aeronautikoak, bizitza berri bati ekiteko. Eta, abentura berrian, Richard senarra (ingeniaria bera ere) ezin zitekeen falta.\n"Euskadira itzuli nahi genuen, eta uztailean iritsi zitzaigun luzaroan espero izandakoa: arotzeria bat salgai Gasteizen. Nik eskarmentu handia daukat altzarien fabrikazioan eta barrualdeen diseinuan, Seattlen horretan aritu bainintzen lanean. Bada, ekiteko eta geure negozioa edukitzeko unea zen", baieztatu du Richardek, Estatu Batuetan (jaioterrian) izandako esperientziari buruz.\nSeral ebanisteria eta aroztegia da, eta edozein egur motatan lanak neurrira egitea du ezaugarri nagusia. Amane eta Richardek arotzeria "tradizionalaren" filosofiarekin jarraitu nahi dute, baina material, diseinu eta teknologia berriak sartuta. "Egurra beste material batzuekin konbinatzeko mekanismo, egitura eta aukeretan daukagun ezagutzak bereizten gaitu besteengandik. Teknologia berriak ekarri ditugu enpresara, ingeniari gisa aurretik erabili izan ditugunak eta, orain, altzariak edota pieza konplexuagoak egiteko balio digutenak".\nJabe berrientzat, ezinbestekoa da neurrirako proiektu pertsonalizatuak (ateak, armairuak, jantzitegiak, leihoak, sukaldeak...) ideia sortzen denetik lana amaitu arte egitea, eta bezeroei aholku etengabea ematea. Jakina, artisau-lana eta teknologia berriek arotzeriari egin diezaioketen ekarpena bazter utzi gabe. Seralen planen artean, honako hauek daude: bezeroari ematen dioten zerbitzua indartzea eta etxerako altzari edo pieza berdingabeak diseinatzea. "Bezeroei zerbitzu hurbila eskaini nahi diegu, bakoitzaren premiei egokitutako zerbitzu bat. Seralen, partikular batentzako egurrezko listoiak egin ditzakegu, baina baita diseinu berezia nahi duen arkitektura-estudio baterako sukaldeko altzariak ere", adierazi du Amanek.\nAmane eta Richardek lanbidea arte bihurtzen dute, eta grina handiz bizi dute hori: "Historiadun altzariak gustatzen zaizkigu, pieza bat nondik datorren jakitea eta pieza hori eraldatzea, esanahi bat izan eta denboran iraun dezan. Ez diogu beldurrik klasikoa eta modernoa uztartzeari edota gremio ezberdinak (adibidez, harria eta metala) nahasteari, zerbait berdingabea sortzeko", gaineratu du Richardek Seral berriari buruz.


kritiken hemeroteka » Poesia eta artea\n« 6012 | Thrillerra Urumean »\nPoesia eta artea Javier Rojo / El Diario Vasco, 2018-04-21\nEric Dicharry Iparraldeko idazlea dugu, Baionakoa hain zuzen. Poesia, antropologia eta artea dira bere interesguneak eta plazaratu dituen idazlanak frantsesez zein euskaraz agertu dira, eta poesiarako erabiltzen duen hizkuntza gehienbat euskara da. Mota horretako idazlanak “Maiatz” elkarte kulturalaren inguruan argitaratu izan dira orain arte. Datu hauek beharrezkoak dira, salbuespenak salbuespen, Hegoaldekook ez baitiegu askotan mugaren beste aldean gertatzen diren jarduera kulturalei behar adina arreta eskaintzen.\nOraingo honetan idazleak “Duchampen inguma” izenburuko poema liburua plazaratu du, non poesia eta artea nabarmen elkarturik agertzen diren. Idazleak berak liburuari jarri dion hitzaurrean azaltzen du zein den bere asmoa, eta esan behar da hitzaurre horretan iragartzen duena bete egiten duela idazlanean zehar. Lehenengo eta behin, bere poesia ez da hutsetik sortzen, beste lan batzuekiko elkarrizketa moduan ulertu behar baita berak egiten duena. Izan ere, artelanek sortzen dizkioten iradokizunak, ideiak, hausnarketak poesiaren abiapuntu dira. Iturria argia denean, hau da, irakurleak arazorik gabe identifika dezakeenean zein den poemari lehenengo bultzada hura eman dion artelana, orduan ulertzen da poesia egiteko modu hori, elkarrizketa estetikotzat har daitekeena. Edonola ere, argi dago planteamendu honetan idazlearen aldetik jarrera orokorra ere islatzen dela. Merkantilismoak bultzatutako artearen aurrez aurre, sakontasuna duten lanak nahiago ditu poetak. Artelanen artean askotan argazkilariak eta hauen lanak aipatzen dira, eta argazkiak direla eta, ispiluaren logika aplikatzen du idazleak, argazkilarien irudi horietan norberaren irudia agertzen baita islatuta.\nPoemak egiteko teknikari dagokionez, Dicharryk aurkezten dituen testuak laburrak dira. Aforismoaren mugan daude gehienak eta paradoxa baten gainean eraiki ohi dira. Surrealismo kutsu nabarmena dute poema hauek, surrealismo hau artearen gainean egindako hausnarketa sakonaren ondorioa delarik.


Gasteizko bizkarrezur berdeak, 25 urte – Estitxu Ugarte Lopez de Arkaute\nEuropako hiriburu berdeenetako batean bizi dira gasteiztarrak. Hala berretsi zuen, iragan martxoan, FAOk, Nazio Batuen Elikadura eta Nekazaritza Erakundeak. Domina ez dute egun batetik bestera lortu: 25 urteko lanaren zuzeneko ondorioa da Arabako hiriburua inguratzen duen “eraztun berdea” sendotzea. Bidea ez da samurra izan, presio ugari izan baitira, eta oraindik ere badaude, batik bat hirigintzaren aldetik.\nEuropako hegoaldeko korridore ekologikoaren erdian dago Gasteiz, Alpeak eta Iberiar Penintsulako iparraldeko mendiak lotzen dituen eremuan, hain zuen. Lautada batean, Gasteizko mendiak hegoaldean ditu, Badaiako mendilerroa ipar-mendebaldean, eta Zadorra ibaia iparraldean. Hiria eta mendia elkartzen dituzte Gasteiz inguratzen duten milaka nekazaritza lursailek.\nHiria zabaldu ahala, 50eko eta 60ko hamarkaden artean, hirigintzaren garapenak ingurugiroa kaltetu eta baserriko bizimodua hankaz gora jarri zuen; nekazaritza lurrak ez ziren guztiz abandonatu, baina hiriaren zabalkuntzak ingurumena andeatu zuen: txabola asko inongo kontrolik gabe eraiki ziren, zabortegiak sortu ziren… Bat-batean, urte luzez baratzea eta lur emankorra izandako eremu zabala nork jorratu gabe geratu zen.\nEraztun berdearen proiektua\nArazoari aurre egiteko ordua zela iritzita, Udalak inguruko lurrak berreskuratzeko eta lehengoratzeko erabakia hartu zuen. Hiritarrek lan horretan esku hartu behar zutela uste zuen garaiko Jose Angel Cuerda alkatearen gobernu taldeak, eta, hala, lan egin zuen Gasteiz inguruko natura eremua berezkoa senti zezaten. Halaxe jaio zen, 90eko hamarkadan, Ingurumen Ikerketarako Gunea. Helburu nagusia izan zen hiritarren olgetarako eremu berde bat sortzea, baita, bide batez, paisaiaren balioak berreskuratzea ere.\nHogeita bost urte bete dira erabaki hura hartu zutenetik, eta, egitasmo ugari abiatu ostean, emaitza bistakoa da: 800 hektareako inguru berdea du hiriak, non garrantzi handiko sei parke ekologiko dauden, hala nola Armentiako erkametz basoa, Errekaleor eta Zadorra ibaien sistemak, edo Euskal Herriko hezegune kontinental baliotsuena: Salburukoa. Hain zuzen, Salburuko hezegunea eta Zadorra ibaia Natura 2000 sarean eta Ramsar zerrendan daude, “babes bereziko gune”izendatuta.\nEgun, Eraztun Berdea Gasteizko hiri egituraren gako nagusietako bat da, eta hiritarren pentsamoldea aldatzen ere lagundu du. Laguneko 58 metro karratuko gune berdea dago Arabako hiriburuan, bidezidor eta bidegorri artean 90 kilometroko ibilbidea, eta herritarrek tokiko 250.000 zuhaitz landatzen lagundu izan dute, hiru urtean, 73 gunetan.\nGasteizko azpiegitura berdearen bizkarrezurra ibaiak dira, bai eta hezeguneak, parkeak eta kaleko zuhaitzak ere, eta Salburua da harribitxia. Hezegunea berreskuratzeko jarraituriko prozesua eredugarria da; izan ere, natur ingurune garrantzitsua leheneratzeko ez ezik, uholdeak ekiditeko ere balio izan du. Beste toki batzuen artean, Salburuko parkean ere egiten du gainezka Arabako Lautadaren azpian dagoen akuifero kuaternarioak. XIX. mendean, hezegunea lehortzeko lanak egin ziren, lurrak nekazaritzarako erabili ahal izateko. 1994an, baina, Gasteizko Udalak, Ingurumen Gaietarako Zentroaren eskutik, hezegunea leheneratzea erabaki zuen. Lehenengo, Betoñuko urmaela leheneratu zuten, aintzirako kanala itxiz. Geroago, Arkautikoa birsortu zuten, eta gainerako urmaelak ere bai.\nBerrehun hektareako parkean barrena ibiltzeko, urmael nagusiak lotzen eta inguratzen dituzten ibilbideak eraiki dituzte, eta, Ataria izeneko interpretazio zentroari eta hegaztien bi behatokiei esker, hango natur aberastasuna ezagutzeko eta parkeaz gozatzeko aukera dute gaur gasteiztarrek.\nLarragorri parkea, hiria ixteko\nHogeita bost urtean egindako aurrerapena handia bada ere, asko dago egiteko oraindik: hiriko hegoaldean, andeaturiko eremuak konpondu behar dira, eta korridore ekologikoak zabaldu, batik bat Eraztun Berdea ixteko eta hiriko gune berdeen arteko lotura finkatzeko.\nHala, Lasarteko antzinako legar hobien gainean Larragorri izeneko parkea eraikita, Udalak Eraztun Berdea hegoaldetik ixtea aurreikusten du. Zenbait lan egingo dituzte bertan: Abendaño, Batan eta Zapardiel errekak desbideratu egingo dituzte, eta berdegune handi bat egokituko dute hor, uholde arriskuari irtenbide naturala emateko asmoz. Halaber, baltsa handi bat sortuko dute, eta esparru zabal horrek aisialdirako gune bat eta oinezkoentzako zein txirrindularientzako ibilbideak hartuko ditu.\nSalburuaren bikia izateko xedea du Larragorri parkeak. Gainera, aukera emango du mendian beherako errekek hiriko araztegietan eragiten dituzten arazoak konpontzeko. “Hegoaldean, beste Salburua bat behar dugu. Batan eta Zapardiel ibaiek hiria bera eta hiriko araztegia kolapsatzen dituzte, eta parkean egokituko den baltsa berriak hori bideratzeko balioko du” adierazi dute Ingurumenaren Ikerketarako Gunearen arduradunek.\nAurreikusitakoaren arabera, hiru urteko epean Larragorriko obraren lehenengo faseari ekingo diote, baina, lehenengo, Lasarteko legar hobiak eta inguruko lurrak desjabetu behar ditu Udalak. Egun Lasarte inguruko lurren erabilerari buruz udal alderdi politikoen artean adostasun handia badago ere, urte askoan egundoko tirabiren iturburu izan da. Izan ere, bere garaian, Vital Kutxak etxebizitzak eraiki nahi izan zituen, eta, higiezinen burbuilak eztanda egin zuenean, lehengo PPko Udalak errepide bat egiteko proiektua abiatu zuen.\nHortaz, Gasteizko Mendiak hirigintza proiektuetatik babestea da Larragorri parkea sustatzeko bigarren helburua: “Gasteizko Mendiak hiriaren arima dira, miraria da gaur egun ere egoera bikainean izatea. Halako natur eremua oso erakargarria da, hiritik gertu-gertu dagoelako. Alta, mendien kudeaketa tradizionalari eta komunalari esker, elite ekonomikoek ez dituzte natur inguruneak okupatu, beste herrialde batzuetan bezala”. Hala mintzo da Luis Andres Orive, Eraztun Berdearen sustatzaile nagusi eta Gasteizko Ingurumenaren Ikerketarako Gunearen zuzendaria\nTagged: Aizu aldizkaria,gasteiz,ingurumena\nAurreko bidalketa Ke egunak Gasteizen


20 urte, feminismoak Zaldunita bezpera aldatu zuenetik - Tolosa - Tolosaldeko ataria\n20 urte, feminismoak Zaldunita bezpera aldatu zuenetik\nItzea Urkizu Arsuaga 2020-02-11 12:00\n2000. urteko inauteriak inflexio puntu bat izan ziren Tolosan, Zaldunita bezperan azkenekoz ospatu baitzen, erreginaren eta damen aukeraketa; Silvana Ostiza izan zen aldaketa eragin zutenetako bat\nHogei urte egin behar da atzera, Tolosako danborradak azkenekoz erreginaren eta damen karroza eraman zuenera itzultzeko. 2000. urteko Zaldunita bezperan amaitu zen, Tolosako Emakumeak izeneko talde feministak urtetan eskatutakoaren bidetik, mugimendu feministak urtetan gaitzetsitako ekitaldia, eta geroztik bestelako itxura eta formak hartu izan ditu larunbat iluntzeko ospakizunak.\nEuskal Herritarrok alderdiak alkatetza lortu zuen, 1999an, eta gobernua martxan jarri zen, askoren ustez emakumea objektu bilakatzen zuen festa deuseztatu, eta bestelako hitzordu bat antolatzeko. Silvana Ostiza zinegotzia zen garai hartan, eta gogora ekarri du bete-betean bizi izandako prozesua, Patxadaz saioan.


Mondratek liderraren aurka jokatuko du larunbatean...\nMUk bi partidu jokatuko ditu zubian...\nAñorga - Mondra; Bergara - Leintz Arizmendi;...\nABENDUKO KULTUR GIDA\nZinea, Erakusketak, Hitzaldiak, Musika, Antzerkiak,......\nIBILBIDE ETA BISITA GIDATUAK\nUDALAREN GABONETAKO EGITARAUA\nArgien piztuera, izotz txirrista eta erakusleiho lehiaketa...\nPop-Up merkatua, ume eta gazteentzako animazioa,......\nAbenduaren 17an 20:30ean Amaia antzokia...\nUrriaren 22tik ekainaren 2ra arte...\nBere etxeko su baxuan arazo bat izan da\nGaragartzako sute baten ondorioz pertsona bat erietxera eraman dute\nArratsaldeko 19:00ak aldera Garagartzako txalet batean ke ugari pilatzen hasi da, eta bertako bizilagun batek itzaltzen jardun du.\n[Argazki galeria eta bideoak]\nArrasate Atletiko Taldeak eta Goikobalu Txikik Gabonetako argiak piztu dituzte\nTalde biek omendu dituzte argi piztean 75. eta 25. urteurrena ospatzen baitituzte hurrenez-hurren.\nSan Felipe Elkarlaguntzak 'Gabonak etxean norbait falta denean' hitzaldia antolatu du\nMaite Urzain dolu egoeratan aditua hizlaria izango da Kulturateko areto nagusian arratsaldeko 18:30ean egingo den ekitaldian. Fernando Ipiñak bere testigantza eskainiko du, eta saioaren amaieran biolontxelo emanaldia izango da Eñaut Zubizarretaren eskutik.\nToki-Argi Jubilatuen Etxea:\n"Makina txanponjalea kendu dugu lapurretak eta ludopatiak saihesteko"\nSanta Marinako jubilatuen etxeak ohar batekin eman du erabakiaren berri.\nGabonetako Merkatua Arrasate 2019\nAbenduaren 14a, erreserbatu zure egutegian eta etorri Arrasatera! gozatu Ibai-Artek egun guztirako eta adin guztietarako antolatutako planaz.\nMondrak, Leintz Arizmendik, Mondratek eta MUk lanean jarraituko dute zubian\nMondrak eta Leintz Arizmendik etxetik kanpo jokatuko dute. MUk berriz, bi partidu lehiatuko ditu, bata etxean eta bestea kanpoan. Mondratek bere zaleen aurrean jokatuko du. ARTk eta Ford Mugarrik atsedenaldia izango dute.\nErrepide mozketak izango dira Mugarrietako eta Markuleteko biribilguneen artean\nGipuzkoako Foru Aldundiak artapen lanak egin ohi ditu GI-2620 errepideko instalazioetan. Instalazio horietako batzuk Olandixo tunelaren barruan daude eta bertan mantentze lanak egin ahal izateko ezinbestekoa da errei bakoitzeko trafikoa moztea astebetez; era berean, irekita uzten da kontrako erreia.\nDebagoieneko Ezker Kultur Guneak eta Intxorta 1937 kultur elkarteak antolatuta\nSabino Cuadrak '¡No os importe matar!' liburua aurkeztu du Kulturaten\nLiburua 1978ko Sanferminetan, uztailaren 8an, zezen-plazan gertatutakoa aztertzen du. Bertan amnistia osoaren aldeko pankarta bat zabaldu ondoren, Polizia Armatuak esku hartu zuen 150 zauritu baino gehiago utziz; istilu horietan German Rodriguez ikaslea, tiroz hil zuten. Gertaera horiek ez zituzten inoiz epaitu.\n''Lantaldeari jarraipena ematea espero dugu''\nMikel San Miguel Musakolako alkate aukeratu dute\nGazte musakolarrak urteak daramatza Jai Batzordean boluntario lanetan. "Lantaldeak Udalarekin izandako desadostasunak gainditu nahi ditu", eta azken urteetan antolatutako ekitaldiak berreskuratu.\nKzGunea planifikazioen eskaintza\nUrtarrillean zenbait eskaintza izango dituzte eskuragarri\nErrasti de la Maza familia 'Herensugeen itzulera'ren abentura berriekin dator\nAnder, Sonia, Jon eta Maiteren lan berriak euskaraz eta ingelesez dago. Durangoko Azokan erosgai dago eta domekan aurkeztuko dute. Baita Arrasaten ere abenduaren 13an.\nAbenduaren 11ean, 18:30an, Kulturaten\nJeanne-Rolande Dacougna eta Ana Murcia 'Emakumeak protagonista' saioan izango dira\n22 pertsonek hartu zuten parte, guztira 24 errezeta aurkeztuz.\nUdaleko plantillaren onarpenak eztabaida sustatu du Osoko Bilkuran\nOnarpena EAJ eta PSOEren botoekin gauzatu da baina sindikatuek “borroka plangintza” hasiko dutela adierazi dute.\nFagor Arrasatek urrezko bikain lortu du euskararekiko bere konpromisoagatik\nFagor Arrasate kooperatibak Euskararen Kudeaketarako urrezko Bikain Ziurtagiria lortu du “euskararen presentzia eta erabilerara indartzeko duen konpromisoagatik”.\n- GOIAN BEGO: SANTIAGO BEREZIBAR IRASUEGI -\n- GOIAN BEGO: ROBERTO ONANDIA SAGASTA -\n-GOIAN BEGO: MIREN ZABALETA ORTUBAY-\n-GOIAN BEGO: MARIA JESUS ZABALETA MENDIKUTE-\n-GOIAN BEGO: JAVI ORDUÑA HERNANDEZ-\n- GOIAN BEGO: CASILDA REMIRO ALVAREZ -\nRADARRARENTZAKO KABINA OSINAGAN JARRI DA\nODOL EMATEAK ARRASATEN\n- GOIAN BEGO: JOSE ANTONIO GONZALEZ ESCUDERO -\n-GOIAN BEGO: NARCISO ANDRES SANCHEZ-\nHerritar baten salaketa\n- GOIAN BEGO: ROSARIO LASPIUR LARRAÑAGA -\n- GOIAN BEGO MARIANO URRUTIA OCHOA -\n- GOIAN BEGO: LOLI FERNANDEZ VITORIA -\nTXIRRINDULARI BAT HARRAPATUTA ESKORIATZAN\n- GOIAN BEGO: ANTONIO DAVILA ALVAREZ -\nAritzorri Elkarteak bertan behera utzi du batzar orokorra\n- GOIAN BEGO: JOSE IGNACIO ESKIBEL URTAZA -\nKIROLDEGI ONDOAN APARKALEKU BATZUK KENDU DITUZTE\n- GOIAN BEGO: ASUN MENDIZABAL ELGARRESTA -\n-GOIAN BEGO: JOSE Mª GALDOS ARAMBURUZABALA\nBI AUTOREN ARTEKO TALKA EROSKI PAREKO BIRIBILEAN\nOHAR ETA ABIXUAK\nPiter Encinasen iritzi artikulua.\nMAURINA VELASCO ARRASATEKO ERREPUBLIKA ZALEA\nJosemari Velez de Mendizabalen iritzi artikulua.\nERREKEN ZIKINTZAILEEI EGURRA!\nPiter Encinasen artikulua\nARDO GORRIA ERRIOXATIK ARRASATERA\nEKIN EMAKUMEAK ELKARTEAREN EGITARAU BERRIA\nOtsailetik maiatzera izango dira.\nKULTURATEKO PINTURA IKASTAROA\nIzen ematea irailarean 17tik 21era arte egin beharko da Kulturateko pintura gelan.\nARAMAIOKO IBABEKO ANDRA MARI EZAGUTARAZIZ\nSarrera berri bat Josemari Velez de Mendizabalen blogean.\nANIMATU 40 URTEAK OSPATZERA!\nAzaroak 10ean 1978an jaiotakoen kintada egingo da.\nMATRIKULAZIO EPEA ZABALIK BEDOÑABE ETA MUSAKOLAKO HAUR ESKOLETAN\nApirilaren 30etik maiatzaren 11ra. 2017 eta 2018an jaiotako haurrei zuzendua.\nEUGENIO GOROSABEL INGENIARI ARRASATEARRA\nHerri guztietan ditugu, arrazoi desberdinengatik nabarmendutako pertsonaiak.\nSarrera berri bat Jose Mari Velez de Mendizabalen 'Etorkizuna etorkizun' blogean.


Ongi hasi da Berroetako Asteburu Kulturala - Baztan - Erran.eus\nOngi hasi da Berroetako Asteburu Kulturala\nTtipi-Ttapa 2018-03-26 16:17\nBertako zuhaitzak ezagutzeko ibilaldia eta emakumeen gorputzen merkantilizazioari buruzko solasaldia izan ziren\nBerroetako asteburu kulturaleko lehendabiziko asteburua arrakastatsua izan da. Larunbat goizean, Xabier Zabaletak bertako zuhaitz espezie eta barietateak ezagutzeko ibilaldia egin zuen (Hazitik Hozie elkarteak antolatua). Ibilaldiak harrera bikaina izan zuen herrian.\nHerriko plazatik hasi zen azalpena; Baztango landare, klima etab. buruz jakin beharreko zenbait xehetasun azaldu zituen Zabaletak. Ondotik, prestaturiko ibilaldiari ekin zitzaion, bidean ikusitako arboleri buruzko azalpenak emanez: ezaugarriak, bitxikeriak, arbola zaintzeko modua... 4 ordu pastuxe iraun zituen Berroetako parajeetan egindako bideak eta 13 lagunek parte hartu zuten. Zabaletaren azalpen zabalak herritarren ohitura eta jakinminarekin ezin hobeki uztartu ziren.\nAtsaldeko ekitaldian ere, ez zen entzulerik falta izan. Iratxe Arretxeak, Nafarroako Munduko Medikuetako gizarte hezitzaileak, eman zuen hitzaldia: Emakumeen gorputzen merkantilizazioa: sexu ustiapena helburu duen pertsonen salerosteketa eta prostituzioa. Arretxeak prostituzio egoeran dauden pertsonekin egiten du lan eta hitzaldian bere eguneroko lanean begien aitzinean ikusten duen errelitatea zein den azaldu zuen, hori ulertu ahal izateko beharrezko informazioa emanez. Hitzaldia parte hartzailea izan zen eta entzuleen galdera eta iritziek ere lekua izan zuten. Arretxea eta bere lankideek egiten duten lanaren garrantzia agerian gelditzeaz gain, gizarteko gai garrantzitsu hau mahai gainean paratzeko aukera ezin hobea eskaini zuen hitzaldiak.\nAsteburuarekin akitzeko, igandean Nafarroako kirol jokoen finala jokatu zen (eguraldi txarra zela eta Oronoz Mugairen egin behar izan zen). Finalean Baztango Basaburua taldeak jokatu zuen eta bi txapel ekarri zituzten: haur mailan froga konbinatuetan eta kadete mailan sokatiran. Honez gain, haur mailan sokatiran 4. postua lortu zuen Basaburuak eta kadeteek 3. postua froga konbinatuetan. Jardunaldiarekin akitzeko, Anizko elkartean bazkari eder bat egin zuten jokalari eta familiakoek. Azken urte luzeetan bezala, Andoni Irigoien eta Kiko Gartxitorena ibili dira ortzilarero entrementuak antolatzen eta beraz, emaitza hauek neurri haundi batean beraien lanaren fruituak dira.\nLehendabiziko asteburua pasatu den arren, gogoratu datorren asteburuan kantu zaharren afaria izanen dela Berroetako Gure Ametsa elkartean, Frantzisko Santxotena eta Pello Zabaltza musikariek alaituta.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Neurketa eta Erregulazio Sistemak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Sistema automatizatuak (Modulua)" topic_facet:"Lan giroko harremanak (Zeharkako Ikasgaia)" topic_facet:"Linea automatizatuen muntaia- eta mantentze-lanak (Modulua)" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Neurketa eta Erregulazio Sistemak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Sistema automatizatuak (Modulua) Proposatutako gaia: Lan giroko harremanak (Zeharkako Ikasgaia) Proposatutako gaia: Linea automatizatuen muntaia- eta mantentze-lanak (Modulua) Egilea: Elhuyar Hizkuntza Zerbitzuak\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) 1 Lanbide Heziketa Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) Neurketa eta Erregulazio Sistemak (Modulua) Sistema automatizatuak (Modulua) Guztiak ikusi ... gutxiago ...


Gure iraganaldiko emakume langileak - Hektor Ortega - Uriola.eus\nKargerak Bilboko kaian zamalanak egiten, XIX. mendean. Irudia: albumsiglo19mendea.net | Ikusi handiago | Argazki originala\nFrankismoan ezarritako lege baten ondorioz, emakume ezkonduek oso zail eduki zuten ia 40 urtez soldatapean lanean aritzeko. Korronte ideologiko biren batuketaren emaitza izan zen hura. Alde batetik, eredu burgesak arlo publikoa eta pribatua berezi eta bigarrenean laga nahi zituen andreak: etxean nahi zituen, familia zaintzeko eta hazteko arduraz. Bestetik, katolikotasunak ezarritako genero menderakuntza, zeinaren ondorioz, emakumea beti zegoen gizonaren mende.\nSubordinazio egoera hori tradizioaren izenean justifikatzen bazuten ere, ez dator bat, inondik inora, gure iraganarekin. Nobedadea zen. Zer esanik ez dago, emakume langilearen tradizioa luzea eta sendoa da. Etxean eta etxetik kanpo. Eta esaten duguna frogatzeko ez dugu Deustuko historiatik asko urrundu behar. Lege Zaharrean zein gizarte kapitalistan, andre eta neskatilek baserrietako zeregin askotan hartzen zuten parte: ereintza, jorraketa, laiaketa, artazuriketa... Nekazariak ziren, baina baita garraiolariak eta merkatariak, eurak izaten zirelako astoa hartuta edo sorkia eta otzara buruan ipinita Bilboko plazara joaten zirenak bendeja edo esnea saltzen.\nMerkatari jardun zuten, halaber, Olabeagako (Deustuko Erriberako) portuko emakumeak Lege Zaharrean. Gizonak itsasoan denboraldi luzeak egiten zituztenez, andre haiek askotan bizimodua atera behar izaten zuten inorekin kontatu barik. Salerosketetan ibiltzen ziren -zapiak, oihalak...-, tabernak eta ostatuak kudeatzen zituzten eta ontzietarako hornidurak lortzen zituzten. Olabeagako Maria Josefa Lopategik handizka saltzen zuen bakailaoa 1776an.\nPortuko lan gehiago ere egiten zituzten: sirgatik tiraka gabarrak Bilbora eraman eta ekarri egiten zituzten eta ontzietako zamaketa lanak ere emakumeen zeregina izan zen garai batzuetan: XIX. mendean Bilboko kargerak ospetsuak ziren, indar eta nortasun handiko emakumeak.\nKargerak langileria garaikidearen aitzindariak izan ziren. Lantegi sistema eratu aurretik emakumeak industria arlo batzuetan jarduten zuten: errotari, esate baterako, XVI. eta XVII. mendeetan aritu ziren Deustuan, errotak desagertu ziren arte. Esate baterako, 1550 urte aldean Mariotsoa Saimentes zegoen Olabeagako marea-errotan arduradun.\nEtxeetan zerbitzari (otsein, kalderapeko, seinzain...) jardun zuten. Hori ezaguna da, baina eraikuntzan ez zen arraroa emakumeak lanean ikustea. Eta bestelako zereginetan ere agertu zaizkigu: ermita zaindari (freirak izan ziren Deustuko hiru ermitetan gutxienez XVIII. mendera arte), gerrillari (Bilboko Martina Ibaibarriaga ospetsuena bada ere, ez zen kasu bakarra izan), okin, ehule ... Tabako kontrabandoan ere aritzen ziren, Juana Ventura Villachica deustuarrak 1775ean egiten zuen bezala.\nGizarte burges berriak andre ezkondua etxean nahi zuen, familiaren arduraz. Baina emakume asko ez zeuden prest. Industria kapitalista garatu zenean, XIX. mendearen amaieratik aurrera, klase popularretako emakumeak lantegi jakin batzuetan aritu ziren, senarraren soldata ez baitzen nahikoa familia aurrera ateratzeko. Beharbada ezagunena Olabeagako Artiach galleta lantegia izan zen. Bertako behargin gehien-gehienak emakumeak ziren, Deustuko galletera ospetsuak. Grebak ere egiten zituzten, esate baterako 1917an ugazabak ezartzen zizkien baldintza latzak salatzeko.\nBeste arlo batzuetan ere hasi ziren: eskoletan irakasle, bulego eta administrazio lanak egiten... 1933ko martxoan lau pistoladunek Bilboko Aurrezki Kutxaren Deustuko sukurtsala ostu nahi izan zutenean Esther Ametzaga zen bertako kutxazaina. Oharkabean alarma jo zuen eta lapurrak atoan atera ziren ihesi.\nBidea urrratzen joan ziren, gizarte burges berriak ezarritako mugetatik harago. Errepublikaren garaian (1931-37) Bilbo aldeko emakume batzuek politikan jarduten zuten (Polixene Trabudua, Haydeen Agirre, Dolores Ibarruri...), kazetaritzan (Juanita Mir), argazkilaritzan (Eulalia Abaitua, XIX. mendearen amaieratik)... Garai hartan lortu zuten (1933) bozkatzeko eskubidea. Bide hura, eta beste asko, 1936ko estatu kolpeak eta haren ondorioz ezarri zuten diktadura luzeak zapuztu zuten. Zeren nekez irabazitako eskubideak ez baitira behin betiko. Arrakastaz defendatu ezean, galdu egiten dira.


MateClick - Proportzionaltasuna - Didactalia: material educativo\nMateClick - Proportzionaltasuna\nProportzionaltasuna gizakiak egunero egindako eragiketetako bat da, eta subjektuak DBHren lehen etapan dagoeneko bereganatuta dituen prozedurazko ikaskuntza batzuekin zerikusia du. Unitate didaktiko honetan, lehendabizi, oinarrizko kontzeptuak landuko dira, hala nola proportzioak eta proportzionaltasun zuzen eta alderantzizko proportzionaltasunen erlazioak. Gero, maila aurreratuago batera igarota, banaketa proportzionalak eta eskalak landuko dira.\nAurretiko ezagutzak: Hainbat aldagai erabiliz problemak ebazten dituzte; datuak antolatu eta aztertzen dituzte; biderketak eta zatiketak egiten dituzte; zatikiak eta magnitudeak menderatzen dituzte; arrazoibidea erabiltzen dute proportzionaltasuneko problemak ebazteko; bi aldagairen arteko mendetasun-erlazioak identifikatzen dituzte. Helburuak: 1. Magnitudeen arteko zuzeneko eta alderantzizko proportzionaltasun erlazioak bereiztea eta identifikatzea. 2. Proportzionaltasun-konstantean kalkulatzea. 3. Hirukotearen erregelak erabiltzea gure inguruko eta eguneroko bizitzako proportzionaltasunaren ohiko arazoak ebazteko. 4. Proportzionaltasunaren oinarrizko kontzeptuak eta haren aplikazio zuzenak ezagutzea. 5. Proportzionaltasunaren oinarrizko kontzeptuak aplikatzea ehunekoen, banaketa proportzionalen, dibisa-aldaketen eta planoko eskalen problemak ebaztean.\nPalabras clave: Proportzionaltasuna Eskalak Banaketa proportzionalak Ehunekoak Hirukotearen erregelak\nURL repositorio: /repositorio/23112011/89/es-eu_2011112233_1310503\nMapa Conceptual sobre MateClick - Proportzionaltasuna


Alice in Chains - Wikipedia, entziklopedia askea.\nAlice in Chains 1987an AEBetan sortutako musika taldea da. Grunge delako estiloan, garrantzitsuenetakoa izatera ailegatu zen, Seattleko eszenaren barruan, AEBetan bakarrik 14 milioi diska saltzera ailegatu baitzen; 17 milioi, mundu mailan. Soinu astunekoa izaki, heavy metal estilotik gertukoa, Layne Staley abeslari zenaren eta Jerry Cantrell gitarra-jotzailearen ahotsen joko armonikoak izan zituen bereizgarri.\nAlice in Chains 2007an, William DuVall abeslari berriarekin (ezkerrean).\nGrunge, rock gogorra, heavy metal, metal alternatibo\n1987 - 2002 / 2005 - gaur egun\nLayne Staley (hilda)\n2002an taldeak bere ibilbidea eten egin zuen Layne Staleyren heriotza izan zela eta.\n2006an berriro elkartu ziren William DuVall abeslari berriarekin batera, bai eta 2009an diska berria argitaratu ere.\n2.2 Grafiko kronologikoa\n3.1 Estudioko LP-ak\n3.2 Estudioko EP-ak\nLayne Staley abeslaria 1992an. Alice in Chains sortu zuen Jerry Cantrell gitarristarekin batera.\nTaldea 1987an osatu zen ofizialki, Layne Staley abeslariak eta Jerry Cantrell gitarristak festa batean elkar ezagutu eta gero. Biak ala biak ibiliak ziren glam metal estiloko musika-taldetan, eta antzerako gustuak zituzten. Gutxira, Mike Starr baxu-jotzailea —Gipsy Rose taldean ibilitakoa— elkartu zitzaien. Bateria jotzeko Sean Kinney errekrutatu zuten, Starren arrebaren orduko mutil-laguna zena. Osaera harekin hasi ziren Seattleko lokaletan jotzen. Hainbat izenen artean Alice in Chains aukeratu zuten taldea deitzeko, Staleyren talde ohiaren —Alice 'N Chainz— izenaren aldaera bat.\nColumbia Records musika-argitaletxeak kontzertu horietako batean aurkitu zuen taldea, eta kontratu diskografikoa eskaini zion 1989an. Zenbait demo grabatu ondoren, lehen Extended play-a (EP) argitaratu zuten 1990ean: We Die Young. Lana metal estiloko irratietan ezagun samarra egin bazen ere, ez zuen arrakasta handia lortu. Hala ere, urtea amaitu baino lehen argitaratu zuten Facelift delako lehen album luzea. Eraginen artean Black Sabbath taldearena nabari daitekeen arren, grunge estiloan kokatzen da, batez ere Seattlen sortu zelako. Lehen LP horretako Man in the Box abestiak dezenteko arrakasta lortu zuen, MTV musika-telebista katearen laguntzari esker. Kanta hura 1991ko Grammy sarietarako izendatua izan zen, irabazi ez bazuen ere. Facelift albumak urrezko diska izatera ailegatu zen 1990a amaitu baino lehen.\nJerry Cantrell gitarrista.\n1991n bertan Cameron Crowe zuzendariaren Singles film ezagunean agertu ziren, It Ain't Like That kanta taberna batean zuzenean joz. Filmearen soinu bandan beste kanta bat sartu zuten, hau da, Would? artean argitaragabea. Abesti hura —filma bezala— X belaunaldiaren ikurretako bat bihurtuko zen. Urte berean Megadeth, Slayer, Anthrax edo Suicidal Tendencies bezalako talde handiekin eszena elkarbanatu zuten.\n1992ko martxoan Sap izeneko EPa argitaratu zuten, bost abesti akustiko eskainiz. Soundgarden taldeko Chris Cornellek kanta batean abestu zuen. Taldea arrakasta dezente lortzen hasi bazen ere, Staley depresio handi batean murgildu zen; drogek ere eragina izan omen zuten. Bitartean, Dirt izeneko bigarren albuma prestatzen hasi ziren, Dave Jerden ekoizlearekin.\nDirt 1992. urtearen amaieran argitaratu zen, bai eta Billboard zerrenda ezagunaren 6. postua eskuratu ere. Urtea bukatu baino lehen platinozko hiru diska lortu zituen. Kanten letra ilunek Staleyren heroinazaletasun-zurrumurruak indartu baino ez zituzten egin.\n1993an sei asteko Down In A Hole izeneko kontzertu-bira bizia egin zuten. Ondoren, Mike Starr baxujoleak taldea utzi zuen, beste proiektu bati ekiteko: Sun Red Sun. Ozzy Osbournerekin zuzenean aritutako Mike Inez baxu-jotzaileak ordezkatu zuen. Talde berria Lollapalooza Tour entzutetsuan estreinatu egin zen, Dinosaur Jr, Babes in Toyland, Rage Against the Machine, Fishbone, Arrested Development eta Tool gisako talde handiekin batera. Urtean zehar taldearen ospeak gora egin zuen. Drogaren eta taldearen arteko harremanen zantzuak ikusgarriagoak egin ziren, bereziki Staleyrenak; Junkhead eta Angry Chair kantek, heroina inplizituki aipatzen zutenek, esamesak zabaltzen lagundu zuten. Urte berean Last Action Hero filmearen soinu-bandarako bi abesti grabatu zituzten: What the Hell Have I eta A Little Bitter, Mike Inezek taldearekin estudioan grabatutako lehenak.\nMike Inez baxu-jotzailea, 2008an. 1993ean hasi zen jotzen Alice in Chains taldearekin.\n1994ko hasieran Jar of Flies estudioko EP-a grabatu zuten. Albuma intimista eta sasi-akustikoa izan zen, askoren harridurarako. Hala ere, hainbat salmenta-zerrendaren gailurrera iritsi zen. I Stay Away kanta Grammy-etarako izendatu zuten, baina ez zuen saria lortu. Urtearen amaieran, Staleyk Mad Season izeneko taldearekin ere kolaboratu zuen bere kasa, Above albuma grabatuz.\n1995ean hirugarren album luzea grabatu eta plazaratu zuten, Alice in Chains izenburu berarekin (Tripod gisa ere ezaguna da, azalean hiru hanka soilik dituen zakur bat agertzen delako). Sekulako arrakasta izan zuen: argitaratu eta bi astetara platinozko diska lortu zuen. Hala ere, Staleyren droga-arazoak zirela-eta ezin izan zuten promozio-birarik gauzatu.\n1996an MTV katerako unplugged (deskonektatua) motako zuzenekoa grabatu zuten, platinoko diska ere lortu zuena. Staley ahul agertzen da bertan eta, esaterako, Sludge Factory birritan hasi behar izan zuen, kantaren letrak ahaztu zitzaizkiolako. Urte berean Kiss-en hasierako talde gisa jo zuten hainbat kontzertutan. 1996ko uztailaren 3an Layne Staleyk bere azken kontzertua eman zuen Alice in Chains taldearekin.\nStaleyren osasun-arazoek taldearen jarduna eten egin zuten. 1997an Grammy-etarako beste izendapen bat jaso zuten Again kantagatik, baita saria berriro galdu ere. Taldearen etenagatik Contrellek bere lehen diska bakarka grabatu zuen 1998an, Boggy Depot delakoa. Diska hartan Alice in Chains taldeko Mike Inezek eta Sean Kinneyk hartu zuten parte, Primus taldeko Les Claypoolekin batera. Artean, Alice in Chains-ek estudioko azken bi kanta grabatzea lortu zuten, Get Born Again eta Died, 1999ko Music Bank bilduman argitaratzeko. Horrez geroztik, Columbiak hainbat bilduma argitaratuko zituen: Nothing Safe: Best of the Box, zuzeneko Live (2000) eta Greatest Hits (2001).\nLayne Staley 2002ko apirilaren 5ean Seattleko bere etxean zendu zen, 34 urte zituela, speedballeko (heroina- eta kokaina-nahasketa bat) gaindosi baten ondorioz. Haren gorpua apirilaren 20ra arte ez zuten aurkitu.\n2005eko otsailean Alice in Chains taldeko kideei eszenarioaren gainean ikusi zitzaien berriz, "Tsunami Benefit" delako ongintzazko kontzertuan, 2004ko Indiako ozeanoko lurrikararen biktimen alde. Horrela, taldearen berrelkarketari atea ireki zioten.\n2006ko martxoan VH1 telebista-katean agertu ziren, "Decades Rock Live!" programan. Bertan, Would? eta Rooster jo zituzten, hurrenez hurren, Panterako Phil Anselmo eta Hearteko William DuVall kantariekin. Azken horrekin hasiko zuten kontzertu-bira labur bat, Europa zein AEBetatik. Guns and Roses taldeko Duff McKaganek baxua jo zuen zenbait abestitan.\n2009ko irailean Black Gives Way to Blue estudioko albuma kaleratu zuten.\n2010eko uztailean Bilboko BBK Live festibalean jo zuten.\nSean Kinney 2006an. Kinney Alice in Chains taldeko bateria-jotzailea izan da hasieratik.\nJerry Cantrell – ahotsa, gitarra nagusia (1987–2002, 2005–gaur egun)\nWilliam DuVall – ahotsa, gitarra erritmikoa (2006–gaur egun)\nMike Inez – baxua, koruak (1993–2002, 2005–gaur egun)\nSean Kinney – bateria, perkusioa (1987–2002, 2005–gaur egun)\nMike Starr – baxua, koruak (1987–1993)\nLayne Staley – ahotsa, gitarra erritmikoa (1987–2002)\nScott Olson – gitarra akustikoa (1996)\nOlsonek zuzeneko Unplugged albumean soilik jo zuen.\nPatrick Lachman – ahotsa (2005–2006)\nDuff McKagan – gitarra erritmikoa (2005–2006)\nOharra: Alice in Chains jo gabe egon zen 2002–2005 urteen bitartean.\nBlack Gives Way to Blue (2009, Virgin Records)\nWe Die Young (1990, Columbia)\nSap (1992, Columbia)\nJar of Flies (1994, Columbia)\nMTV Unplugged (1996, Columbia)\nLive (2000, Columbia)\nNothing Safe: Best of the Box (1999, Columbia)\nMusic Bank (1999, Columbia)\nGreatest Hits (2001, Columbia)\nThe Essential Alice in Chains (2006, Columbia)\n↑ (Ingelesez) EMI Group Limited. (2009ko ekainaren 19a). «Alice In Chains - brand new album 'Black Gives Way To Blue' released September 28».\n↑ (Ingelesez) Joe D'Angelo eta Robert Mancini (MTV). (2002ko apirilaren 20a). «Layne Staley, Alice In Chains Singer, Dead At 34».\n(Ingelesez) Alice in Chains taldearen web gune ofiziala\n(Ingelesez) Taldearen ‘’MySpace’’ ofiziala


Neurri murriztaileek indarrean jarraituko dute - Debagoiena - Goiena.eus\nNeurri murriztaileek indarrean jarraituko dute\nAitziber Aranburuzabala Juldain 2020-11-20 14:57\nAbenduaren 10era arte indarrean jarraituko dute azaroaren 6an ezarritako neurri murriztaileek. Gaur argitaratuko dute dekretu berria eta bihar, zapatua, sartuko da indarrean. Egun indarrean dauden neurri murriztaileak berretsiko ditu dekretu berriak.\nFroga diagnostikoei dagokionez, Gotzone Sagardui Osasun sailburuak ez du baztertu froga arinagoak egiten hastea, nahiz eta Euskadin nahiko froga egiten ari direla nabarmendu duen eta gaur egungo estrategia egokitzat jo.\nKontzientziazio kanpaina berria\nEgoerari aurre egiteko erantzukizun indibidual eta kolektiboa eskatu dute. Helburu horrekin Eusko Jaurlaritzak, hiru Foru Aldundiek eta Eudelek elkarrekin kontzientziazio kanpaina berria abiarazi dute. Osakidetzako ZIUko irudiak erakusten ditu eta mezua argia da: “eskuak, maskara, distantziak. Denok dakigu zelan saihestu”.\nEusko Jaurlaritzak abenduaren 10era arte luzatuko ditu indarrean diren neurri murriztaileak\nJone Olabarria aza 19 Debagoiena\nBihar argitaratuko dute dekretu berria eta zapatuan sartuko da indarrean. Orduan hasi eta hamabost egunez luzatuko dela esan arren, gero zehaztu du...